text:
E echo ku su kolega Kaag a baha mesora a pone preshon riba Bijleveld
DEN HAAG.-Minister demishonario Ank Bijleveld a disidí tòg na baha komo minister despues di e moshon di desaprobashon ku Tweede Kamer a aseptá kontra di dje ayera. EXTRA a informa for di ayera momentu ku Sigrid Kaag, ku tabata e minister enkargá ku Asuntunan Eksterior a entrega su retiro na Rei despues di mesun moshon. Den prinsipio Bijleveld a ninga di baha, el a bisa ku e si ta keda kaba su trabou, sinembargo un dia despues el a disidí tòg na baha.
Ank Bijleveld(CDA) no ta un deskonosí na Kòrsou, vários hende lo ta korda Bijleveld komo sekretario di estado enkargá ku Relashonnan den Reino den e tempu di preparashon pa desmantelashon di Antia. Tabatin momentu ku Bijleveld tabata na Kòrsou den temporada di karnaval i a wak e marcha pará den Marchena.
Bijleveld ta atmití ku tin kosnan ku no a bai bon den hinter e trayekto di evakuashon di intérpretenan for di Afganistan. E ta insistí ku ketu bai su prioridat mayó ta pa trese e hendenan aki ku ainda ta na Afganistan. Den un reunion di Tweede Kamer di djarason anochi e miembro di Parlamento Kati Piri(PdvA) a entrega un moshon di desaprobashon a base di e forma kaótiko ku e evakuashon for di Afganistan a tuma lugá. Segun e miembro di Parlamento, Bijleveld no a hasi sufisiente esfuerso pa saka intérpretenan ku den pasado a hasi trabou pa e mishon ulandes den e pais den guera, miéntras ku na hopi okashon Tweede Kamer a insistí riba e punto aki.
Parlamento a vota riba e moshonnan di desaprobashon i aseptá esakinan ku un mayoria voto na fabor. E echo ku Kaag a baha mesora a sòru pa diskushon fuerte den direkshon di Bijleveld. E preshon ei a pone ku Bijleveld a disidí tòg pa baha. (foto; e minister flankia pa miembronan di defensa ulandes na Korsou)


c: text/html

text:
“Señor ta mi wardador, mi no tin falta di nada.”
Cu profundo tristesa pero conforme cu boluntad di Dios nos ta
anuncia fayecimento inespera di nos querido:
Christiaan Adriaan Polvliet
Cariñosamente yama “Chris”
* 28 september 1957 – †29 augustus 2021
Su mayornan den felis memoria: Adrianus Polvliet y Violet Polvliet-Croes
Na nomber di su Rumannan, swa y cuña: Ingrid y Willy, Gretchen, Kenneth y Astrid
Sobrino y sobrinanan
Primo y primanan
Demas famia: Polvliet, Croes y Lampe
Danki na tur esnan cu a mustra amistad y cariño pa Chris y un danki especial na su primo y primanan Vivian Lampe, Herbert Croes, Grecelle Croes y Edgar Roos.
Cremacion y entiero di urna den graf di famia a tuma lugar den seno familiar.

robotstxt: allowed

filter: keep


text:
Na final di 2008, Jacques Walhage, èks alkalde di Groningen, a hasi un petishon na personanan Hulandes-Karibense pa forma un direktiva di konseho. Munisipionan hulandes, kaminda tin un grupo grandi di personanan Hulandes-Karibense ta biba, ta konfrontando problemanan pa konektá ku e grupo menshoná. Pa por trata e problema aki, a lanta diferente direktiva di konseho, konsistiendo di boluntarionan Hulandes-Karibense. Asina ‘Stichting Brisa’ a wòrdu fundá dia 23 di febrüari 2010.
‘Brisa’ ta nifiká ‘bientu fresku’ na Papiamentu i den e kaso aki, e ta wòrdu relashoná ku ‘noordoostpassaat’, e airu fresku ku nos ta eksperensiá na nos islanan di e parti Karibense di Reino Hulandes.
‘Stichting Brisa’ ta duna un kontribushon positivo na e partisipashon di personanan Hulandes-Karibense den e komunidat hulandes. Brisa ta hasi esaki dor di duna konseho balioso, krea komprenshon di ambos banda i tambe pensa riba maneho di gobiernu i sosial pa por krea un imáhen positivo di nos komunidat na Groningen.


text:
KOMUNIKADO KUERPO POLISIAL KORSOU TOPIKO KONTROL DI TRAFIKO
KOMUNIKADO DI PRENSA no.: 401 / 2016
Fecha: 17 novèmber 2016
Tópiko: kontròl di tráfiko
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
________________________________________
Djaweps 17 di novèmber 2016, entre 08.30 or pa 11.30 or, personal di HIT tim,
personal di warda di polis Rio Canario konhuntamente ku agentenan den formashon i
Ministerio Públiko a tene un kontròl general di tráfiko.
E kontròlnan a tuma lugá riba Schottegatweg wèst / Nijlweg na altura di Rotònde
Hariri.
A kontrolá 205 vehíkulo i a parti un total di 100 prosèsverbal pa e siguiente
infrakshonnan kometé:
Kore sin faha di seguridat bisti 48
Kore ku glas skur i òf kualkier opheto pega na e glasnan dilanti 6
Kore sin karchi di kùr válido 6
Kore sin reibeweis válido 17
Kore sin seguro válido 9
Kore sin plachi number dilanti 3
Kore hasiendo uso di telefòn 2
Kore sin a paga number (belasting) 8
Sinta banda di shofùr sin faha di seguridat bistí 1
Durante di e kontròlnan aki polis a konfiská shete (7) vehíkulo, kual nan keda
transportá ku kran pa Kurá. Un persona a keda detené pa violashon di e Lei di Opio.
Un kantidat di 29 persona ku but atrasá a drenta areglo di pago ku Ministerio Públiko.
Kontròlnan aki ta kontinuá.


text: Pa basta tempo caba tin un problema grandi andando na Seroe Biento, problema di hygiena, illegal y hasta menasanan cu arma a cay. Unda e habitantenan den cercania ta keha di e holor stinki, muscanan sanguranan pa motibo di awa di pos. Un di e habitantenan recientemente mes a busca un truck pa chupa e awa di pos cu ta causa e porkedad aki cual a bira insoportable pero ora e truck a yega un persona a sali cu machete y esaki no por a ser chika. Awemainta tur e departamentonan di gobierno, polis, bombero, D.O.W., D.I.P., D.V.G. y mas a presenta pa resolve e asunto eynan.


text:
Oranjestad-Den un articulo anterior mi a trata di splica pakiko e empleado publico no ta e motibo pakiko nos finansas publico ta na filingrana. Al contrario, e empleado publico merece elogio pa ta e ciudadano ehemplar cu ta aportando grandemente na nos economia, invertiendo su salario aki na Aruba mes, y NO mandando su salario casi completo pa exterior, manera e personanan cu recientemente a ingresa den nos forsa laboral pa medio di entrada ilegal na Aruba, y yuda door di nos gobernantenan y cierto comerciantenan!
Mike Eman, Juan David Irausquin, y awor aki tambe e presidente di Camara di Comercio kier keto bay fomenta odio contra e empleado publico, y e modus operandi aki ta cuadra perfectamente den e strategia diseña ya añanan atras door di Machiavelli.
E strategia ta yama “verdeel en heers”: laga e clase trahador no forma un bloke, si no mas bien purba di kibra esaki door di laga nan pleita cu otro. Lagami duna algun ehempel.
Na prome lugar tur atencion awor aki ta riba e accion di sr. Rocky Kelly. Mester kibra e atencion cu e ciudadano aki ta haña, pasobra e ta logrando union den e pueblo (cu ainda ta dividi) cu ta desea di sa mas di e disaster financiero cu e gobierno aki kier tapa cueste loke cueste.
Un otro ehempel ta e “bishita di cortesia” cu nos Min.Pres. ta hasi na “su pueblo” pa trata di demostra su “grandesa” (y no di su otro coleganan minister), y trata asina atrobe di desvia e atencion for di e problema financiero, pasobra “Mike the great” t’ey pa atende bo caso personalmente y directamente. Obviamente e unico proposito atrobe ta pa tapa wowo di hende pa e situacion penoso cu Aruba ta aden awor aki y kibra e posibel union di nos pueblo. E ultimo ehempel ta concerni e empleado publico cu ta sperando riba su “bevordering”.
E empleado cu a cumpli cu e rekisito y exigencianan pa merece un “bevordering”, no lo bay hanja esaki pasobra no tin placa!
E “verdeel en heers” ta sinta den e hecho cu gobierno lo kier bay tira culpa riba e “arbeidscontractanten”, pasobra pa no manda tur cas, lo mester bay yega na un areglo cu tal “arbeidscontractanten”.
E areglo aki lo bay costa placa, cu notin, y asina Mike y Juan David lo bay argumenta cu no por duna e “bevordering” na e empleado publico. Resultado ta cu e empleado publico lo tira e culpa riba e “arbeidscontractanten”.
Gobierno lo ta “de lachende derde”, pasobra e no lo sinti e rosea cayente di e pueblo mas, pero Mike Eman ta lubida cu pleito y puntamento di dede aki por resulta tambe den actonan manera esun di sr. Rocky Kelly cu na final di cuenta lo no beneficia Aruba. Sindicatonan, ta yega tempo pa habri wowo y anticipa e posibel problema aki door di atende gobierno riba nan responsabilidad.
E empleado publico cu merece su “bevordering”, no mag di wordo perhudica pa motibo di e derochamento di placa y e shownan di e gobierno aki.


text:
Tópiko: Durante di reunion di 24 di yüli i 27 di yüli 2020, a keda demostrá un biaha mas ku gabinete Rhuggenaath no ta gosa di un mayoria den Parlamento
Willemstad, 27 di yüli 2020
Na: Gobernador di Kòrsou,
Señora L. George-Wout
Fort Amsterdam
PRESENTE
Tópiko: Durante di reunion di 24 di yüli i 27 di yüli 2020, a keda demostrá un biaha mas ku gabinete Rhuggenaath no ta gosa di un mayoria den Parlamento
Ekselensia,
Dianan 21 di yüli 2020, nuebe Miembro di Parlamento a manda un karta, huntu ku esun di Parlamentario señor Calmes di un dia promé, indikando ku gabinete Rhuggenaath no tin un mayoria den Parlamento.
For di dia 20 di yüni 2020, a bin un puesto vakante den Parlamento despues di fayesimentu di señor Millerson (q.e.p.d.). Riba 17 di yüli, despues di 27 dia a presentá kredensialnan di señora Alcala-Walle den Parlamento kaminda ku Parlamento a aprobá e kredensialnan di señora Alcala-Walle. Señora Alcala-Walle mester a huramentá mes dia serka su Ekselensia pero a bini un kambio nobo pa dia 23 di yüli pero e huramentashon tampoko no a tuma lugá.
Den e karta (anekso) di dia 22 di yüli 2020, di gabinete di Gobernadó, di direktor di gabinete di Gobernadó señor Mr. P.T. Benschop ku e tópiko ”Geen steun aan Kabinet Rhuggenaath, waardoor ook geen meerderheid in de Staten”, “ kenmerk BU-20/054/MCB “ señor Benschop ta indiká ku e karta ariba menshoná lo keda manda pa Minister Presidente pa tratamentu.
Ekselensia ta for di djaluna 20 di yüli 2020, Kòrsou ta keda goberná pa un gobièrnu ku no tin sosten di un mayoria den Parlamento esaki ta krea un presedente sin igual den nos pais.
Den prosès verbal di Parlamento (mira athunto) di reunionnan fecha 24 i 27 di yüli 2020, Parlamento ta konfirmá ku Gabinete Rhuggenaath nos ta gosa di un mayoria den Parlamento.
Lokual ku ta pasando den nos pais ta algu hopi grave i esaki ta rekerí atenshon di forma inmediato i urgente. Nos pais no meresé di keda goberná di e forma iresponsabel manera ku ta sosodiendo aktualmente. Na e momentonan aki nos pais meresé atenshon pa trese un solushon rápido, den e situashon ku partidonan ku ta forma gobièrnu mes a krea.
E problema aki ta manda señalnan hopi negativo den direkshon di pais ku a lo tin komo konsekuensia efektonan nosivo dje maneho ku ta hibando i ku esaki seguramente lo bai tin konsekuensianan devastador pa Kòrsou.
Resumiendo;
Saliendo for di e punto di bista konstitushonal kaminda komo gobernadó i kabes di gobièrnu bo persona por, ora ta trata asuntunan gubernamental di tin bo propio pensamentu. MFK den e kaso aki ta urgi bo persona i ta hasi na bo un yamada dramátiko pa hasi tur loke ku ta na bo alkanse pa terminá e situashon no konstitushonal i
a-demokrátiko reinante, kaminda gabinete Rhuggenaath ta fungi for di 20 di yüli 2020 sin tin respaldo di un mayoria den nos Parlamento. Tin diferente opshon ku por wòrdu ehekutá/tuma pa solushoná e problema aki.
Gabinete Rhuggenaath ta tuma su retiro i habri kaminda pa un otro gobièrnu òf por bin ku un gabinete Nashonal. Tambe gabinete Rhuggenaath por apliká artíkulo 53 di Areglo di Estado, pa disolvé Parlamento i yama elekshon den 3 luna;
Suskrito ta informá su Ekselensia, ku demokrasia di Kòrsou ta na peliger i gabinete Rhuggenaath no ta respetá nos demokrasia. Apesar ku gabinete Rhuggenaath no ta gosa di un sosten di mayoria den Parlamento, nan ta keda sinta riba e stul den fòrti di forma ilegal.
Atentamente,
______________________
Gilmar Pisas
Lider di frakshon di MFK
Anekso: Kopia karta dia 22 yüli 2020
Kopia prosès verbal dia 24 i 27 di yüli 2020


text:
Un sosten di e gastunan operashonal fiho lo hasi posibel pa e empresa por paga su kréditornan. Esaki lo evitá un efekto di dominó debí ku e empresa no por kumpli ku su debernan na otro empresanan manera entre otro seguro, banko etc. ku ta pone na su turno ku e empresanan (inkluso e sektor finansiero) ta haña nan ku problema di likides.
Gastunan operashonal fiho ta gastunan ku ta sigui kore maske ku e empresa no tin entrada. Ta trata di gastunan manera entre otro, hür, bienes inmóbil, interes i pagonan di fiansa, seguro, pagonan di “lease” i abonado.
Empresanan ta keha ku banda di e supsidio di salario ku ta kubri parti di gastunan salarial nan ta keda ku e gastunan operashonal fiho ku mester wòrdu pagá tambe kada luna sin ku nan tin hopi entrada.
Un sosten di e gastunan operashonal fiho lo hasi posibel pa e empresa por paga su kréditornan. Esaki lo evitá un efekto di dominó debí ku e empresa no por kumpli ku su debernan na otro empresanan manera entre otro seguro, banko etc. ku ta pone na su turno ku e empresanan (inkluso e sektor finansiero) ta haña nan ku problema di likides.
Danki na e fiansa di Hulanda pa kubri gastunan di likides di Gobièrnu, awor por bini ku e areglo aki pa kubri parti di gastunan operashonal fiho di e empresanan na Kòrsou.
E areglo ta wòrdu ehekutá dor di Ministerio di Desaroyo Ekonómiko (MEO).
Empresanan ku por bini na remarke pa e areglo di gastunan operashonal fiho ta lo siguiente. Empresanan:
Empresanan ku a base di e lista di sektornan den areglo di NOW por a bini na remarke pero a keda desaprobá dor di SVB òf SBAB pa e areglo di NOW no ta bini na remarke tampoko pa e areglo di gastunan operashonal fiho (TVL).
Empresanan di Gobièrnu (tur empresa kaminda tin representashon di Gobièrnu den e bestür ku mas ku 50% di akshon òf fundashonnan ku ta risibí mas ku 50% di nan entrada dor di supsidio di Gobièrnu) i empresanan individual (“eenmanszaak”) sin personal i empresa ku ta den fase di bai fayit òf a haña eksonerashon di Korte pa no bai fayit no ta bini na remarke.
Tur “vennootschap” òf fundashon (stichting) ku ta kumpli ku e kondishonnan ariba menshoná por apliká i bini na remarke pa e areglo.
E fórmula pa e sosten ta enserá e (promedio di pèrdida di entrada) x (porsentahe definí pa gastunan operashonal fiho) x (porsentahe di supsidio ku Gobièrnu ta kubri). Pa e pago esaki ta bira:
[Entrada Q1 2019 – Entrada Q1 2021] x [0.32] x [0.30]
E montante mínimo di sosten na gastunan operashonal fiho ku lo wòrdu paga ta 750 florin te ku un montante máksimo di 150.000 florin.
Esaki lo ta un sosten insidental pa e di 1e kuartal di 2021.
Por hasi aplikashon pa medio di e portal riba e wèpsait www.fondodisosten.org dor di yena e formulario di aplikashon.
Empresanan ku ya a yega di hasi aplikashon via di e areglo di NOW i/òf TVL lo risibí un mail ku link pa nan por apliká via di un formulario mas kompakto. Empresanan ku por a bini na remarke pa NOW i/òf TVL pero nunka a yega di apliká, mester yena un aplikashon mas amplio via di e portal kaminda lo mester yena tur detaye di e kompania i informashon di direktor statutorio.
Pa por hasi e aplikashon mester entrega kopia di deklarashon di impuesto i prueba di pago di lunanan yanüari, febrüari i mart di 2019 i tambe esnan di lunanan yanüari, febrüari i mart di 2021. Banda di esaki empresanan ku ta kai bou di lista di sektornan di e areglo di NOW i/òf TVL pero ku no a hasi uso di e areglo menshoná. lo mester entrega deklarashon di ganashi di e añanan 2018 i 2019 huntu ku nan petishon. En general ta konta pa empresanan ku hasi petishon pa e areglo di gastunan operashonal fiho (TVL) ku nan mester a kumpli ku e pagonan hasi na Ontvanger òf ta dispone di un areglo di pago.
Por último pa por verifiká e identidat di e aplikante mester entrega un kopia di sédula, rijbewijs òf pasport i un potrèt di e aplikante ku su prueba di identifikashon den su man.
E periodo pa por apliká ta habri djaluna 19 di aprel 2021 pa 4 or atardi via e portal riba e wèpsait www.fondodisosten.org òf via di e link ku lo wòrdu manda via mail pa tur empresa ku ya a yega di hasi aplikashon pa NOW i/òf TVL.
Por yena e aplikashon te ku djaluna 26 di aprel 2021 pa 4 or atardi. Lo no trata ningun aplikashon ku drenta despues ku e periodo sera. Pa eventual preguntanan por tuma kontakto ku e helpdesk di TVL via mail adrès: tvl@fondodisosten.org
E intenshon ta pa hasi pago na tur empresa ku nan petishon ta kompletu, despues di un siman despues ku e periodo será. Pa empresanan nobo di kua nan petishon ta kompletu, esaki lo ta despues di 2 siman.
Si e aplikashon no ta dispone di tur e dokumentonan ku ta keda rekerí, e tratamentu di e aplikashon por dura mas largu. Den kaso ku esaki lo bai dura mas largu ku 2 siman, e aplikante lo keda informá di esaki via mail.
Un komishon di konseho lo evaluá i husga tur petishon partikular i tambe petishonnan ku keda desaprobá pero e empresa no ta di akuerdo. Despues di evaluashon ku ta indiká si e petishon ta keda aprobá òf desaprobá, lo manda un mail ku resultado pa e aplikante.
De kaso ku e aplikante no ta di akuerdo ku e konseho di e komishon òf kisas no ta di akuerdo ku e montante ku ela risibí komo sosten, lo e por entregá un opheshon (bezwaar) via mail na: tvlbezwaar@fondodisosten.org kaminda e mester duna un splikashon detayá dikon e no ta di akuerdo.
E montante di supsidio lo por wòrdu kobra bèk parsialmente òf kompletu si realisá ku a paga e empresa sin ku e ta’tin derechi riba esaki òf ku a paga e empresa un montante demasiado haltu di loke e mester a risibí. Pa ku kontrol final di e areglo e empresa mester warda tur informashon i komprobantenan pa ku su aplikashon di TLV pa 5 aña largu den su atministrashon. Si no por prueba ku e empresa tabata kumpli ku e kondishonnan pa ku e areglo esaki por resultá den kobransa bek.


text:
FONDO DI KANSER DI MUCHA
Na 2011 Prinses Wilhelmina Fonds a lanta e Fondo pa muchanan ku kanser (Kinderkankerfonds). Meta di e fondo aki ta: “Sostené e mucha ku haña kanser”.
E sosten aki ta prinsipalmente riba area siko-sosial, pero PWF ta sostené famianan na diferente otro manera. Na Korsou ta diagnostiká mas o ménos 5 kaso di kanser di mucha pa aña. Na momentu ku diagnostiká un mucha ku kanser, ta mand’é mas pronto posibel den eksterior pa tratamentu. Mayoria biaha esaki ta Hulanda. Mayoria biaha ta pidi ayudo na PWF dirèkt despues di e diagnóstiko.
Maske ku despues di diagnostiká un mucha ku kanser, seguro (SVB of otro) ta mande e mucha huntu ku su guia (mama of tata) Hulanda pa tratamentu médiko , ta bini tur sorto di kosto èkstra ku seguro no ta kubri. Por ehèmpel, pa motibu di e situashon kaminda bida di un mucha ta na peliger, e di dos mayor tambe lo ke bai ku nan pero hopi mayor no por paga e kosto èkstra aki. Aparte di esaki mayornan mester di sosten siko-sosial tantu akinan komo riba distansia largu. Tambe hopi biaha mayornan i e mucha mester di paña pa wenter, mirando ku nan ta bai Hulanda pa e tratamentu. Por pasa tambe ku mayornan no tin pasport i mester regla e estadia di e di dos mayor tambe.
Ku e fondo di ‘Kinderkankerfonds” i ku yudansa di su spesialistanan PWF ta purba duna sosten na e grupo di enfoke aki. Durante di añanan, e sosten ku PWF ta duna e mucha i e mayornan a resultá di ta indespensabel. PWF ta sumamente orguyoso di e servisio relativamente nobo aki ku e por brinda na su klientenan.
Hopi biaha PWF ta bezig intensivamente ku e famianan aki durante i despues di tratamentu den eksterior. E kolaborashon ku Ronald McDonald House Charities Curaçao Foundation (RMHCC) den hospital St.Elisabeth den esaki ta di gran balor.


text:
Bòn bini riba e krísis wèpsait di Entidat Públiko Boneiru. E wèpsait ta ‘online’ ora tin un crisis. Pa e motibu akí, awor bo por haña tur informashon tokante COVID-19 riba e wèpsait.
Month: ougùstùs 2021
Tèst èkstra pa biahero merikano ku eksepshon pa estadia kòrtiku
Kralendijk – For di djárason 1 di sèptèmber 2021 turista merikano mester hasi un tèst antigéniko grátis na departamento di Salubridat Públiko riba e di 5 dia despues di yegada. Esaki ta pasobra for di e siman akí Merka ta un pais di riesgo hopi haltu pa Boneiru. Na yegada na aeropuerto di Boneiru ta traha un sita pa e tèst akí. Pa biahero ku un estadia kòrtiku tin un eksepshon. Biahero merikano ku un estadia di 7 dia lo ...
Discurso de la dra. Marian Luinstra-Passchier del 26 de agosto 2021
Kralendijk - Bon dia, Esta mañana, repasamos los desarrollos en torno al coronavirus en Bonaire desde que la variante delta llegó a la isla en las últimas semanas de julio. El número de infecciones se ha mantenido bastante estable últimamente. Sin embargo, estas últimas semanas hemos visto un ligero aumento. Mientras que a principios de julio, el promedio era de 10 nuevos casos por semana, ahora, a finales de agosto, el promedio ha aumentado a unos 20 por semana. Este ...
Discurso del Teniente Gobernador Edison Rijna del 26 de agosto 2021
Kralendijk - Queridos ciudadanos, En las últimas semanas, el número de infecciones activas por COVID se ha mantenido estable. Actualmente, hay 20 casos activos en Bonaire. Por el momento, no es responsable relajar las medidas vigentes, ya que sigue existiendo la amenaza de un brote producido por la altamente infecciosa variante delta. Por lo tanto, mantendremos en vigor las medidas actuales del nivel de riesgo 2, hasta el 1º de octubre de 2021. Esto significa, entre otras cosas, que no ...
Spich di dr. Marian Luinstra-Passchier riba 26 di ougùstùs 2021
Kralendijk - Bon dia, Awe mainta nos ta wak bèk un ratu riba desaroyo di e vírùs di corona na Boneiru for di e momentu ku e variante di Dèlta a yega nos isla den e di dos mitar di yüli. Último tempu e kantidat di kontagio a keda basta stabil. Tòg nos ta mira e último simannan akí ku e kantidat di kontagio nobo ta subi levemente. Na kuminsamentu di yüli tabatin un promedio di 10 kaso nobo pa ...
Spich di Gezaghèber Edison Rijna riba 26 di ougùstùs 2021
Kralendijk - Bon dia, Den e delaster simannan e kantidat di kaso di kontagio ku COVID tabata abou i el a keda stabil. Awor akí tin 20 kaso aktivo di COVID-19 na Boneiru. Na e momentonan akí no ta responsabel pa suavisá e medidanan eksistente. Te ainda tin e menasa di un brote grandi di e variante di dèlta. Manera ta konosí hende ta pega muchu mas lihé ku e variante akí. P’esei nos ta prolongá e medidanan aktual di ...
Bakuna session pa hóbennan
Kralendijk - Riba djasabra 28 di ougùstùs di 09:00 – 14:00 tin un Bakuna session spesial pa hóbennan di 12 te 18 aña na Kompleho Deportivo Jorge Nicolaas. Durante e seshon DJ Kjart ta toka pa e hóbennan. Dòkter Michael Mercuur tambe ta presente pa kontestá pregunta di mayornan tokante bakunashon di hóben. Tinernan di 12 te 18 aña mester di pèrmit di nan mayor òf tutor pa pasa angua kontra corona. P’esei e mayornan òf e tutor mester ta ...
Konferensia di prensa 26 di ougùstùs 2021 11:00
https://www.youtube.com/c/AfdelingCommunicatieOLB/


text:
ORANJESTAD, Aruba: Barceló Aruba tin hopi empleado ehemplar y den e caso aki Sandra Steba ta uno. Nan ta bon empleado y hendenan dedica, asina e HR Manager, Jane Braafhart a duna di conose. Pa Barcelo no tabata facil pa scoge un empleado pa forma parti di e programa di AHATA, “Ami ta Turismo”. Pero ora di pone tur hende riba un linea, tabata e Royal Level Manager, Sandra Steba ta esun cu mas a resalta.
E bishitantenan ta papia bon di Sandra Steba y esaki a pone cu el a resalta. Tur siman mas di 10 hende tin cos bon di bisa di Sandra Steba, kende ta un persona hopi dedica na su trabou. “Tin biaha nos ta bis’e cu e tin cu calma su mes un poco, pasobra e ta tuma e cosnan hopi personal ya cu e ta desea pa tur cos bay perfecto cu e turistanan”, Jane Braafhart a duna di conoce. Empleadonan di Barcelo ta bis’e cu e ta adicto na su trabou, pero na mes momento nan ta gusta con e ta traha y su empleadonan ta sigui e ehempel di Sandra Steba. Esey ta loke ta importante. Por bay y laga Sandra Steba keda encarga cu e departamento, pasobra nan sa cu tur cos ta sali bon. P’esey nan a tuma e decision cu Sandra Steba ta esun pa papia den nomber di e compania.
Loke cu mas hopi por tende di e bishitantenan tocante Sandra Steba, ta cu e semper t’ey pa bay e extra miya y semper ta haci un tiki mas pa nan. Por ehempel si no tin algo den hotel cu e bishitante mester, e ta sali bay cumpr’e pa nan y tin biaha cu su mesun placa, pero dimes e ta hañe bek. “Mi ta invita e muchanan jong pa drenta den e rango di turismo. Pasobra den e direccion aki bo ta siña hopi y bo tin chens di bay dilanti rapidamente. Pa traha den e ramo di turismo, e persona mester por gusta traha cu hende. Si bo no gusta traha cu hende, e trabou no ta pa bo’’ Sandra ta conseha. “Si bo ta traha cu hende, nos ta bisa bon bini na tur hende pa bin traha den e ramo aki; pasobra e ta un experiencia cu mi no por splica bo, pero bo mester bin pasa den dje”.
Sandra Steba a drenta den e ramo di turismo 10 aña pasa y el a hacie door di decision propio. Den corant el a mira un aviso p’e posicion di “guest services conciërge” y el a aplica pa esaki. Sandra Steba tabata contento cu el a haña e posicion y despues di 1 aña y mey el a keda promovi como “guest services coordinator”. Pa 2 aña despues el a bira guest services manager, pero awo e ta bay haci 4 aña como Royal Level Manager. Den e transcurso di 10 aña, el a crece den e compania. Sandra Steba ta sinti cu loke e ta haci no ta su trabou, mas bien su hobby pasobra loke e ta haci tur dia e ta haci esaki cu placer. Tur dia e ta un reto di spera algo nobo di bishitantenan, pero tambe e ta percura pa tur dia tin un experiencia nobo pa asina turistanan tin hopi gana di bolbe.
A base di e review cu bishitantenan ta yena, nos por bisa cu loke ta pone cu bishitantenan ta keda corda
Sandra Steba ta su sonrisa y servicio. Tur loke e ta haci ta bin di su curason.


text:
KRALENDIJK – E ekipo s.v. Real Rincon di Rincon den presensia di un bon públiko, djadumingu último den oranan di anochi a titulá kampion di Titans Cup 2020 den Stadion di Kralendijk, despues di a gana di s.v. Estrellas di Nort Saliña Kunuku Bieu 4-2 na pinalti.
E partido a finalisá su 90 minüt empatá na dos ku gol den pitu di s.v. Estrellas, pa kua mester a bai over na pinalti pa yega na un ganadó un kampion. Di akuerdo ku e informashonnan ofisial relashoná ku e partido final, djadumingu último fecha 23 di ougùstùs 2020 partido nr 6 final di e torneo sv Uruguay Titans a bai entre Real Rincon i sv Estrellas.
Tabata un partido ku a mira un total di 4 gol i pa medio pinalti a mira 6 gol.
E “clash of the Titans” a bai entre sv Real Rincon i sv Estrellas.
Pa loke ta e partido riba su mes, na di 16 minüt s.v. Estrellas ta bai dilanti 1-0 ku tremendo tiru di Gabriël “Tata” Alberto.
E partido ta parti na dos pa sosiegu ku s.v. Estrellas den bentaha di 1-0.
Di dos mitar Estrellas ta subi i ta sigui buta preshon pero ta Real Rincon ku ta empatá e partido na di 63 minü ku gol di Lacey Pauletta.
Na di 88 minüt Lacey Pauletta ta hinka su di 2 gol pa Real Rincon bai den bentaha di 2-1.
Den pitu momentu ku hopi hende no a spera, Estrellas ta logra empatá e partido 2-2 na di 90 minüt ku gol di Jerson Agostien.
Ku e resultado aki a bai over na pinalti pa yega na un ganadó un kampion di Titans Cup 2020.
Real Rincon na pinalti ta gana 4-2 i bira Kampion di Titans Cup 2020.
Kiper Buchi Frans tabata grandi bou di e latanan pa duna su ekipo e viktoria i título
Ku e resultado aki Real Rincon ta titulá kampion i Estrellas supkampion di e torneo Titans Cup 2020 di s.v. Uruguay.
Pabien na e ekiponan i un danki na e fanatikada ku a presensiá e partidonan di e torneo fin di siman pasá.


text:
CUERPO POLICIAL ARUBA TA INFORMA:Cantidad basta grandi di droga y arma di candela confisca.
Durante un control di e taskforce combinacion coleganan di KPA l, Economische Zaken y DVG a bin encontra den un percela na Koningstraat un cantidad basta grandi di cocaina, marihuana, base, 20 mil florin cash, 1 revolver y 1 pistool. Mirando cu e sospechoso J.A.R. nasi Aruba di 40 aña di edad ta biba di onderstand a confisca su brommer marca Suzuki.
Tur loke a wordo confisca y e sospechoso a wordo transporta pa warda caminda Seccion Crimen Organisa y Afpakteam lo continua cu e investigacion.


text:
24 di aprel
24 di aprel ta e di 114 dia di aña (115 den un schrikkeljaar) riba e kalènder gregoriano. Ta resta 251 dia pa sera e aña.
A sosode[editá | editá fuente]
- 1915 - Ta kuminsa e genosidio armenio
- 2005 - Kardinal Joseph Ratzinger ta wordu inougurá komo e di 265 papa di iglesia katoliko- romano bou di e nomber Papa Benedikto XVI.
- 2017 - Tres morto ta kai na Venezuela durante demonstrashonnan kontra gobièrnu di presidente Nicolás Maduro
A nase[editá | editá fuente]
- 1953 - Herman van Bergen, artista plástiko multidisiplinario kurasoleño-hulandes.


text:
Lista di país sin frontera maritimo
Un país sin frontera maritimo ta un país of stat soberano ku ta enteramente rondoná ku tera òf ku su frontera martitimo ta keda na un laman será. Aktualmente tin 14 país den e situashon akí, di kual kuater ta parsialmente rekonosé. Solamente dos, Bolivia i Paraguai den Sur Amérika ta pafo di Afro-Eurasia (Mundu Bieu).
E absensia di un frontera maritimo tin chens di hasi un pais ekonomikamente i politikamente hèndikèp. Pesei mayoria país den historia a lucha pa haña akseso na e lamannan grandi, maske ku esei por tabata kosta rikesa i kombate pisá.
Dependiendo di e grado di desaroyo, barera di idioma i otro konsiderashonan, keda sin frontera maritimo por òf no por ta un desventaha ekonomiko. Algun país den historia ku tabata sin frontera maritimo, manera Suecia, Luxembourg i Lichtenstein, frekuentemente por huza neutralidat na nan adventaha politikamente.
E gran mayoria, sin embargo, ta klasifiká komo Landlocked Developing Countries (LLCS). Nuebe di e diesdos paísnan ku e Human Development Index (HDI) di mas abou, tin absensia di un frontera maritimo.
Historia i importansia[editá | editá fuente]
Historikamente mirá mayoria país sin frontera tabata keda perhudiká riba diferent tereno. E paísnan aki tabata keda sin akseso na laman, butando ku no tatin akseso na rekurso manera piskamentu. Mas importante ahinda, tabata buta ku e país no tatin akseso na komèrsio maritimo, ku te dia di awe ta forma un gran parti di komèrsio internashonal. Mayoria biaha paísnan ku akseso na laman tin mas rikesa i nan ta mas densamente poblá ku e paísnan ku ta keda mas paden.
Paísnan a hasi varios intento pa preveni ku paísnan ta keda sin frontera maritimo:
- E Association Internationale du Congo ku tabata na mando den e aktual Republika Demokratiko Congo, a haña un pida teritorio ku anterior tabata pertenese na Angola dor di e Konferensha Kolonial di Berlin ku a tuma lugá na 1885, pa e kolonia por keda konekta ku laman.
- Republika Ragusa a duna e suidat kostera Neum na e Imperio Otomano na 1699, paso Republika Ragusa no tabata kier tabatin frontero ku e Republika Venesia. E pida munisipio akí finalmente a keda hereda pa Bosnia Herzogovina i esei a ta e motibu ku e pais tin akseso limitá na e Laman Adriatiko i ku e kosta Adriatiko di Kroatia ta partí na dos i ku mester krusa frontera dos biaha foi Kroatia pa por yega Dubrovnik.
- Despues di Promé Guera Mundial, Polonia a haña e Corridor Polako pa asina haña akseso na Laman Ost.
- Donau ta un riu internashonal, pa asina duna e paísnan parti paden di Oropa, kual ta Austria, Serbia i Slovakia, akseso na Laman Pretu sin muchu problema.
- Mesun kos ta konta pa e Rijn, kaminda ku e Akto di Manheim ta duna akseso na e Laman Nort.
Paísnan por perde akseso na laman tambe, kual no ta tur biaha ta sin konsekuensia:
- Kreashon di e paísnan nobo Eritrea (na 1993) i Montenegro (na 2006) a buta ku Etiopia i Serbia a perde frontera martitimo.
- Bolivia a perde su frontera maritimo na man di Chile despues di e Guera di Salpeter ku a dura di 1879 pa 1884. Te dia di awe e marina di Bolivia ta trein den e Lago Titica pa si dado kaso sosede ku Bolivia bolbe haña akseso na laman.
- Austria i Hungria a perde nan akseso na laman komo resultado di e Tratado di Trianon na 1920. Promé ku e tempu akí e puerto Kroatiko Rijeka tabat fungi komo e uniko puerto internashonal di Hongaria, den e periodonan 1779-1813, 1822-1848 i 1868-1918. Aunke Kroatia tabatin un monarchia konstitushonal den Hongaria, Rijeka no tabata kai den esaki i tabata keda goberná for di Boedapest pa un gobernador.
- Despues ku e Alliadonan a reparti e Imperio Otoman despues di e Tratado di Sèvres na fin di e Promé Guera Mundial, Armenia a keda primintí un parti di e vilajet Trebizond, kual lo a duna Armenia akseso na Laman Pretu. Sin embargo e Tratado di Sèvres no a keda realisá komo resultado di e Guera di Independencia Turko i a keda remplasá pa e Tratado di Lausanne, den kua e teritorio a keda duná na Turkia.
E Konvenshon di las Nashonan Uni di Derecho riba Laman desde 1994 a duna paísnan sin frontera maritimo derecho pa un pasahe pa i for di laman, sin ku e transporte tinku keda pasa den paísnan di transito. Nashonan Uni tin un plan di akshon pa sostene e paísnan den desaroyo i ku tin absensia di frontera maritimo. E responsabilidat di esaki ta kai bou di sekretaris-general Anwarul Karim Chowdhury.
Algun país tin un kosta largu, pero gran parti di e kosta aki no ta sirbi pa komèrsio. Rusia por ehempel, durante di su historia tabatin solamente haf na e Laman di Eis Nort, kual pa gran parti di aña ta di vris. E akseso na un puerto ku awa di laman kayente tabata un stimulante importante pa e ekspanshon Rusiano den direkson di Laman Ost, Laman Pretu i Oceano Pasifiko.
Algun país tin kosta ku ta keda na un laman marginal, manera Laman Kaspiko. Komo ku den algun kaso e lamannan aki ta keda mirá komo lago i paso nan no ta duna e oportunidat pa komèrsio internashonaal, paísnan manera Kazachstan ta keda konsiderá komo paísnan sin frontera maritimo. Laman Kaspiko, sin embargo, si tin un konekshon ku awa dor di e Wolga-Donkanal ku Laman Pretu i pues ku oceano.
Lista di paísnan sin frontera maritimo[editá | editá fuente]
Gran parti di e paísnan sin frontera maritimo por keda hinka den grupo bou di e siguiente blòk di paísnan:
- Paísnan sin frontera maritimo den Asia Sentral (6): Afganistan, Kazachstan, Kirgizië, Tadzjikistan, Turkmenistan en Oezbekistan
- Paísnan sin frontera maritimo den Oropa Sentral (8 òf 9): Hungria, Kosovo[3], Liechtenstein, Nort Macedonia, Austria, Serbia, Slovakia, Czechia i Suesia
- Paísnan sin frontera maritimo den Afrika Sentral i Ost Afrika (10): Burkina Faso, Burundi, Republika Sentral Afrikano, Etiopia, Mali, Nigeria, Uganda, Rwanda, Chad i Sur Sudan
- Paísnan sin frontera maritimo den Sur Afrika (4): Botswana, Malawi, Zambia i Zimbabwe
- Paísnan sin frontera maritimo den Kaukasia (2): Armenia i Azerbaijan
- Paísnan sin frontera maritimo den Sur Amérika: Bolivia i Paraguai
Banda di esei tin e siguiente paísnan sin frontera maritimo ku no tin frontera ku niun otro país ku tambe tin e absensia di un frontera maritimo:
- Afrika: Lesotho i Swaziland
- Asia: Bhutan, Laos, Mongolia i Nepal
- Oropa: Andorra, Luxembourg, Moldavia, San Marino, Suidad Vatikano i Belarus
Esakinan ta generalmente den Oropa paísnan chikí ku tin hopi kontakto ku paísnan bisiña. E pasahe liber di merkansia i persona ta buta ku en realidat tin akseso na laman.
Ora ku konta Armenia ku Azerbeidzjan komo país ku ta keda den Oropa, por bisa ku e kontinente ei tin 16 país sin frontera maritimo, kual ta hasiele e kontinente ku tin mas di e paísnan ei. Ora ku konta Kazachstan tambe aserka, e kantidat aki ta krese bira 17. Pero si konta e tres paísnan aki komo país ku ta keda den Asia, e ora ei Afrika ta esun ku tin mas país sin frontera maritimo. Asia tin entres 9 pa 13 país sin frontera maritimo (dependiente di e tres paísnan menshoná mas ariba) i Sur Amérika tin solamente dos. Nort Amerika i Oseania no tin ningun país sin frontera maritimo. Oseania no tin ningun frontera riba tera mes.
Paísnan sin frontera maritimo rondoná dor di país sin frontera maritimo[editá | editá fuente]
Na e momentunan aki tin dos país sin frontera maritimo ku ta keda será den otro país sin frontera maritimo. Pues un habitante di un país asina tinku krusa frontera dos biaha pa por yega kosta di un laman. Esaki nan ta:
- Liechtenstein den Oropa Sentral
- Oezbekistan den Asia Sentral
Liechtenstein tin frontera ku Turkmenistan en Kazachstan, di kual ambos ta keda na Laman Kaspiko ku no ta duna akseso na laman. Pues Liechtenstein te uniko país na e momentunan aki ku ta kumpli ku tur kriteria pa por ta "un país sin frontera maritimo rondoná dor di país sin frontera maritimo".
Oezbekistan ta un país sin frontera maritimo rondoná dor di país sin frontera maritimo desde ku Union Sovietiko a kai na 1991. Liechtenstein a bira un país sin frontera maritimo despues di kaida si Oustria-Hongaria na 1918, pero tabatin frontera maritimo entre 1938 i 1945 ora ku Oustria a keda aneksá pa Nazi Alemania.
Paísnan ku kasi tin absensia di un frontera maritimo[editá | editá fuente]
E siguiente paísnan ta kasi forma un país sin frontera maritimo dor di nan kosta kortiku:


text:
July 13, 2021
Mini Pasaporte di Buki
MBP
Mini Pasaporte di buki
Willemstad – Awe nos a kuminsá risibí nos promé MPB. Lesamentu ta hopi importante pa desaroyo intelektual di muchanan i pa tene muchanan aktivo ku lesamentu den fakansi tambe Biblioteka Nashonal di Kòrsou (BNK) ta bai lansa e proyekto Mini Pasaporte di Buki, den fakansi grandi te ku 14 di ougùstùs 2021 tur mucha di grupo 1 te ku grupo 8 di Kòrsou por partisipá.
Pa partisipá ta fásil. Muchanan di grupo 1 te ku grupo 5 ta entregá sea un pintura, relato òf un “collage” di kada buki lesá. Esnan di grupo 6 te ku grupo 8 ta traha un resúmen di mínimo 50 palabra di kada buki lesá. Na entrega di esakinan, kada mucha ta haña un steker den su pasaporte. Ku un mínimo di 3 steker e mucha ta risibí un sertifikado i esnan ku alkansá 5 steker, ta risibí un regalo tambe.
Pa mas informashon di e proyekto aki i reglanan di partisipashon, por tuma kontakto ku Biblioteka Nashonal Kòrsou na 841-BOOK (2665) òf via e email lesa@bnkcuracao.com
Ultimo fecha di entrega ta djasabra 14 di ougùstùs 2021.


text:
Kralendijk – Bon dia tur hende. Komo dòkter mi ke splika entre otro kiko nivel di riesgo 1 ta enserá. COVID-19 ta na Boneiru ainda i lo keda na nos isla den e tempu benidero. Nos tur lo mester siña biba ku COVID-19. Ta sigur ku ratu ratu nos lo tin un brote chikitu. Nos lo por kontrolá e situashon akí huntu si mas tantu hende bai bakuná. I tambe si nos sòru pa nos no bòncha riba otro den espasio será. Den nivel di riesgo unu ainda hende mester sigui mantené distansia.Ta keda importante tambe pa bo sigui laba man regularmente i pa tosa òf nister den bo èlebog. Si bo tin keho keda kas, maske bo kehonan ta leve. Yama 0800 0800 i traha un sita pa nan tèst bo.
Te ainda ta posibel pa pasa e promé òf e di dos angua kontra corona. Si bo ke, bo por yama 0800 0900 pa traha un sita pa pasa angua. Pero bo por pasa angua tambe sin traha sita sea na un dòkter di kas òf na Kompleho Deportivo Jorge Nicolaas. Riba facebook i den korant ta publiká e dianan ku por pasa angua sin traha sita.
Studiante di Boneiru ku ta den eksterior i ta bin pasa vakashon na nos isla por meldu nan pa nan bakuná durante nan estadia. Ta importante pa hende yòn bai bakuná pa yuda limitá plamamentu di e vírùs.
Awor ku no lo tin karentena obligatorio mas, Salubridat Públiko ta monitoriá ku mas atenshon ainda kua ta e variantenan di e vírùs ku ta plama na e isla. Asina nos por monitoriá bon si biaheronan ta drenta Boneiru ku e vírùs. Ta manda tur vírùs ku nos topa ora di tèst pa Instituto di Reino pa Salubridat Públiko i Medio ambiente, RIVM na Hulanda pa analisá mas leu. Nos ta hasi tur loke nos por pa tene Boneiru seif pa su habitantenan i bishitantennan.


text:
WILLEMSTAD – E Asosiashon di Músiko Kurasoleño (AMAK) ta ferwagt ku hopi músiko na e isla lo mester laga nan trabou komo músiko bai pa motibu di e krísis di corona. Segun hopi músiko e situashon promé ku e krísis ya no tabata bon i nan mester a haña yudansa i rekonosementu hopi mas promé di gobièrnu i organisashonnan di interes.
Tin mas o ménos 2.000 músiko ta biba na Kòrsou di kua 300 ta miembro di AMAK ku ta paga. E músikonan ta sufri un pèrdida pa luna di 50 mil florin. (25.029 euro) miéntras ku e perspektivanan ta masha malu. E organisashon di interes AMAK ta bisa ku nan mes no tin fondo pa yuda e miembronan.
No tin yudansa
“AMAK apénas tin entrada”, su presidente Feco Gomez ta bisa. “95 porshento di e entradanan di e Festival di Tumba tur aña ta bai pa e artistanan ku ta presentá. E gastunan ta haltu i loke ta sobra pa Amak apénas ta sufisiente pa laga e ofisina funshoná i paga e kuentanan di awa i elektrisidat.”
E organisashon ta lucha tambe ku un debe di belásten i aña pasá tabatin un pèrdida di 160.000 florin (80.000 euro), motibu pa e tuma un fiansa. E organisashon di interes ta bisa ku promé ku e pandemia a plama nan a pidi gobièrnu pa yudansa kaba diferente bia.
Segun AMAK tabatin kombersashon ku gobièrnu tokante sosten pa e kompleho di Curaçao Festival Center, e formashon musikal ku ta pega pa falta di sèn i supsidio. Pero tur esaki sin resultado konkreto.
No tin rekonosementu
Segun kantante i músiko Reinier Lijfrock músiko i artista na Kòrsou ‘no ta haña e rekonosementu ku nan meresé’. P’esei e krísis ta kai èkstra pisá pa nan. Ademas segun Lijfrock ‘Amak no ta hasi sufisiente pa su miembronan’.
Lijfrock mes tin diferente presentashon ku a kanselá. E ta aktua entre otro na hasimentu di aña , entiero i hotèl. Ku e medidanan tin ménos aktuashon i ménos entrada. Awor e mester usa su sèn di spar pa mantené su famia. “Esaki ta un sla duru”, Lijfrock ta bisa.
Dulce Koopman ta papia ku e kantante Reinier Lijfrock (na papiamentu)
Segun Lijfrock ta masha insigur kiko ta bai sosodé. Suavisashon di e medidanan ainda no ta sufisiente pa e músikonan por traha normal atrobe. P’esei Lijfrock ta usa e tempu liber obligatorio pa reorganisá su repertorio i su proyektonan.
Kultura na peliger
Pianista i kompositor Randal Corsen a mira kanselashon di diferente di su aktuashonnan, entre nan dos aktuashon grandi na Hulanda i un na Aruba i tambe un dokumental di muzik di Kòrsou.
Segun Corsen aktualmente ta difísil pa sobreviví komo músiko. Tòg e ta den un posishon mas favorabel ku su koleganan pasobra e por rekurí na dunamentu di lès i pasobra e por konta ku entrada di su kasá ku sí tin trabou ainda. Corsen ta prekupá si pa futuro: kultura di Kòrsou por sobreviví e krísis? I kon ta sigui despues?
No opstante e situashon desapuntante Corsen no ke pèrdè kurashi. Asina e mes durante di e lockdown a pasa hopi ora na su piano studiando. Su konseho na su kolega músikonan i artistanan ta antó pa sigui traha na nan propio formashon i produkshonnan pa esakinan ta kla ora e situashon bira normal atrobe. “Prepará bo mes pa bo t’ei atrobe ora e sirkunstanshanan drecha.”


text:
Lista di kandidato pa elekshon 2021 di Movementu Progresivo
Movementu Progresivo a atraé un instituto ku a hasi e entrevistanan i a konsehá e komishon pa su posibel kandidatonan ku lo por a okupa e puestonan di 3-10.
Number 2 ta un palabrashon for di prinsipio. Esei tabata e kaso ku tur nos number 2 di pasado. Motibu ta ku 1 i 2 ta traha hopi serka ku otro. Assesment di nr dos a tuma lugá for di prinsipio.
E evaluashon a tuma lugá dor di un instituto independiente kaminda nr. 3 no ta forma parti di e board.
Ademas, pa separá aún posibel interferensia di interes, nr 3 a wòrdu evaluá tambe dor di un komishon interno di partido ku no ta riba lista.
E sekuensia di e lista ta a base di eksperensia, backround i den kua funshon e persona aki por funshoná.
Den e kuadro aki, sr. Cijntje su evaluashon di assesment a resultá ku e por okupá un puesto den e top 5.
Mirando ku MP a buska netamente un entidat eksterno pa evaluá i entrevista e posibel top 8 kandidatonan, pa evitá tur posibel spekulashon i posishonamentu djis paso ta amigu òf konosí, sr. Cijntje a risibí e rekomendashon di puesto basa riba su evaluashon.
Sr. Cijntje a nenga e puesto ku a ofresé.
Movementu Progresivo ta traha pa sirbi, mehorá i elevá nos pais paso Kòrsou meresé mihó. Nos ta deseá sr. Cijntje éksito pa futuro i danki pa su aporte.
Marilyn Moses, MD Lider Polítiko
Na momento ku pais Kòrsou a nase na 2010, nos komunidat a risibi e oportunidat pa rekonstruí su mes pa Kòrsou por elevá i lusi komo e pèrla den laman di Karibe. Esaki ta e vishon ku hopi di nos tin pa nos pais.
MP ta kere firmemente ku esaki ta posibel.
MP su vishon pa Kòrsou ta pa Kòrsou bira un sentro di edukashon i desaroyo komersial inovativo den e region di Karibe: Un núkleo di un ret, fuerte i resistente, fleksibel, interkonektá, ku ta un katalisadó pa desaroyo i kresementu progresivo i saludabel. Mishon di Movementu Progresivo ta pa krea e fundeshi pa den futuro, nos yunan por biba den un Pais ku tin un fundeshi sólido, íntegro, eksitoso i progresivo.
Pa por duna kontenido na e vishon i realisá e mishon aki Partido Movementu Progresivo a atraé hendenan ku amor pa Kòrsou i su komunidat. Un tim di hendenan íntegro, honesto i kapas pa presentá ideanan balansá, inovativo i finansieramente sano pa un desaroyo real, sostenibel i kontinuo pa nos pais i komunidat.
Riba e lista di MP ta rekonosé presensia di hendenan hóben ku ideanan nobo i inovativo i tambe hendenan madurá ku eksperensia den diferente área di konosementu i abilidat manera entre otro salubridat, ekonomia, enseñansa, teknologia, impuesto i asuntunan sosial i di famia.
E palabranan klave ku MP ta para pe ta: Puresa, Firmesa i Progreso.
Lider polítiko i ala bes number 1 riba e lista, dòkter Marilyn Moses, durante di mas ku 4 aña a demostrá esaki i awor ta kla pa tuma un reto mas grandi ainda. Dòkter Moses a rondoná su mes ku hendenan ku ta rekonosé Dios komo nan guia prinsipal i ku tin e mes un vishon i pashon pa e pais i komunidat di Kòrsou. E tim tin un base anchu ku hendenan ku tin karga pa asuntunan di salubridat, ekonomia, enseñansa, sosial, impuesto i famianan. E lista tin representantenan tambe di e sektor deportivo , kultura i sindikal. Pues un base kompleto ku por trata vários tópiko vigente. Den nos programa di akshon nos lo presentá nos ideanan kon pa desaroyá Kòrsou riba tur a áreanan relevante.


text:
ORANJESTAD, Aruba: Stichting Fundacion Lotto pa Deporte hunto cu Minister di Deporte Dr. Alex Schwengle a inicia un proyecto, cu ta andando pa un par di tempo caba. Presidente di Stichting Fundacion Lotto pa Deporte, Sr. Di-Stefano Wernet RA, a expresa cu deporte a drenta den un siglo di liderazgo. Lotto den cooperacion cu PWC Advisory, Nyenrode Business University di Hulanda & Dr. Bob Heere di Universidad di South Carolina na Merca a bini cu un proyecto di liderazgo pa fortifica e maneho den deporte. Tur esaki ta banda e documento di vision 2017-2027 cu nos Ministro di Deporte a traha. Tambe den e plan integral aki nos Ministro di Deporte a bin cu un Codigo di Governance (bon maneho & bon supervision).
Algun siman atras a tuma luga un curso di “Situational Leadership” y despues a bin cu “Change Leadership”. E di tres cu a wordo tene awor ta di “Authentic Leadership”. Cu esaki Lotto ta sigui inverti den e desaroyo di directivanan di deporte.
No solamente nan kier cambia bida di atletanan, pero tambe cambia bida di directivanan, lidernan y duna nan sosten den practica. Esunnan cu a presenta tabata mas o menos 30 persona, pero Lotto lo kier haci esaki pa mas dirigente nan den deporte. Nan a cuminsa cu un proyecto piloto, di cual a invita cierto lider den e rango di deporte pa participa. Sin liderazgo no tin direccion, sin direccion no por realisa na un manera efectivo metanan den deporte.
Profesor Bas W. Blekkingh di Nyenrode Business University di Hulanda a facilita e curso. Lo continua cu e proyecto aki den luna di September, unda cu lo trata e parti di “Emotional Leadership” y den oktober un workshop lo keda duna pa Dr. Bob Heere di Universidad di South Carolina. E lo trata e parti di Sport Community na Aruba. Banda di esey Dr. Bob Heere ta haciendo un investigacion cientifico riba tereno di deporte na Aruba pa facilita data pa por tuma decision nan corecto, solido & balansa.
Den luna di November lo tin e clausura cu Masterclass di PWC, cual tambe ta riba leadership. Den tur organisacion mester lider y den deporte tambe. P’esey Lotto ta inverti y esaki ta bira posibel pa motibo cu a renegocia cu Canadian Bank Note e contracto di 2011, cu a dura mas cu 1 aña. E aña aki dia 6 di Januari a logra firma un cambio di contract y pa cu esaki Presidente di Lotto y directiva ta hopi agradecido cu Ministro di Deporte. Pasobra sin e aportacion di Ministro di Deporte nan no lo a logra asina leu, unda cu a logra haya mas cen y esey a pone cu Lotto por inverti mas den deporte. Awor mester bini cu e Ley di Catochi pa duna Lotto mas forsa financiero den un mercado di fair play.
Arubaanse Voetbal Bond tabata presente na e curso aki, den persona di President di e federacion Ing. Richard Dijkhoff. E curso tabata interesante pasobra nan a haya diferente tip cu por aplica den nan funcion, manera cu e ta dirigi AVB. Den un organisacion ta consisti varios club, varios dirigente y e ta duna un persona e toolnan necesario pa aplica den nan trabou diario. AVB ta gradici Lotto pa duna nan e oportunidad di participa den e tipo di curso asina aki.
Na Aruba mester di lidernan, sea un persona ta nace of no, pero na caminda mester di diferente tool pa haci’e miho. Siguiendo e cursonan ta duna e president di AVB mas confiansa y mas tool pa aplica pa por yega na e meta cu nan tin. E directiva di AVB ta consisti di 9 persona, cual ta 9 diferente caracter y e tipnan aki ta yuda su persona pa por compronde e otronan. Tambe ta yud’e pa nan tur por yega mesun caminda pa asina haci cosnan grandi pa futbol.
Aparte di duna les na universidad, Profesor Bas Blekkingh tin su mesun compania di Authentiek leiderschap y tabata inventa pa duna e curso di “Authentic Leadership”. E universidad tin programanan di leadership y hunto cu PWC Advisory, unda cu nan a bini hunto pa asina duna e curso aki. Profesor Blekkingh a keda encanta cu e grupo, pasobra nan no conoce otro pero nan tabata habri pa siña mas. Tambe nan a haci hopi cos, unda cu nan a trata e parti cu cada organisacion, cada grupo y individual tin hopi potencial den nan desempeño. Tambe nan a haya sa cua ta e leynan cu tin y con pa saca e potencial scondi. A puntra e grupo kico ta wanta nan pa saca e potencial cu nan tin. Nan a traha hunto y durante e curso nan a yega na e leynan. E topiconan tabata pa yuda tur esunnan cu tabata presente, cual nan a haya esaki uno bon. E grupo tabata entusiasma, nan a interactua bon cu otro, e profesor a duna di conoce.


text:
Edisonstraat – Diabierna anochi algo pasa di 11’or, casi un ora despues cu e atraco a tuma luga na Moko, Flex team di polis a duna un motociclista riba un scooter ordo pa para, pero esaki no a sigui ordo di e unidad. Mesora a cuminsa un persecusion
Den companashi
Flexteam a keda persigi e scooter, posiblemente pa motibo cu nan lo kier a haci un control riba dje, relaciona cu e atraco cu a sosode algun rato prome na Mokomarket, caminda e atracadornan arma a bandona e sitio ariba un scooter.
Pariba di e crusada di Toricellistraat cu Edisonstraat, e motociclista a perde control y ta accidenta, e la dal contra un auto staciona.
Motociclista deteni y levemente herida
E motociclista a cay y a keda levemente herida, Flex team mesora a detene e motociclista y a pidi pa transportwagen transport’e pa warda di Polis na Playa.
Algun rato despues ambulance a presenta na Warda di polis pa atende e motociclista cu tabata herida, e tabata tin varios rasca na su curpa, no ta conoci si ela wordo hiba hospitaal of personal di ambulance a trat’e na Warda mes.
Algo cu no ta wordo practica mas
No ta conoci e motibo exacto pakiko e team aki a persgui e scooter, mirando cu e ta un practica cu no ta wordo aplica mas, debi cu den pasado un motociclista a yega di perde su bida durante un persecusion.
Like this:
Like Loading...
Related


text:
Oranjestad-Brazil volleyball team ta sumamente contento y orguyoso di por a trece asina hopi fanatico pa presencia e wega di revancha entre Brazil y Zee Rovers recientemente 17 di Maart.
Zee Rovers pabien cu e victoria, un bunita wega di ambos team cu no por wordo lubida, hungando den un publico hopi grandi cu a gosa masha hopi y a haña e smak pa wak y hunga volleyball atrobe, cual ta nos deseo .
Tambe e apoyo di e brassband tabata tremendo.
Y pa corona e celebracion di 40 aña di existencia di Centro di Bario Brazil, nos lo organisa un tremendo knock out di volley entre barionan.
Esaki ta tuma lugar den careda di fin di juli entre teamnan di damas y caballero den sistema di Brazil y Zee Rovers y tambe 40 aña pariba.
Asina ta, cuminsa prepara bo team.
E idea tras di esaki ta, pa promove e deporte di volley cu e pensamento cu mayornan cu ta participa por yuda traha team entre nan yiunan mes, pa participa den weganan hunto cu schoolnan, na unda cu AVA por reorganisa e categoria di aspirant manera antes cu 47 team aspirant y hubenil.
Esaki ta deseo grandi cu ami Chico Harms tin pa futuro.
Pa mas información por yama Chico na tel. 5846500 of cell. 5946862


text:
Rei Momo
Seri di Herensia Kultural
Momo ta biba asina e hañ’é ku públiko. Por ehèmpel, hendenan ta kanta p’e, yam’é ayó, grita bis’é tur sorto di kos. Momo no ta bai den Marcha Grandi mas, komo hendenan ker a hort’é i a kuminsá hasta ta batié.
Despues di kimamentu di Momo algun hende sa kue su shinishi òf karbon bai kuné, pasobra nan ta kere den forsa di Momo su restunan. Rei Momo semper tin un buki den su man, ku ta un tèstamènt den kua tin skibí kiko ta su deseo despues di su morto. Hopi biaha e manera ku Momo ta kima, ta bisa algu di futuro. Ora sierto parti – su pianan òf su mannan – ke kima òf no ke kima Momo ta duna señal di kiko ta bai pasa. Segun Heroudini, hopi hende no ke kere esei, pero e ta konvensí ku Rei Momo ta disponé di podernan misterioso. Ademas di un tèstamènt Rei Momo ta bisti korona tambe.
Heroudini, ku originalmente ta fakir i goochelaar i doño di ‘Heroudini Firepower’, ta traha Rei Momo (entre tantu huntu ku su yu hòmber) no pa Kòrsou so (pa Marcha Grandi, pa Karnaval di Mucha i Karnaval di Bándabou) sino tambe pa Aruba i St. Maarten. Momo sa tin hopi sorto di kara. Ántes kabes di Momo mester a parse nos prens, awendia e parse mas por ehèmpel figuranan polítiko. Di tur manera e mester parse un hende. E por disfrasá por ehèmpel na arabir òf blo den un flus mashá nèchi mes. Ta traha su kara di yesu. Ademas di su tèstamènt i su korona, Momo semper ta aparesé komo hende hòmber.
No ta na Antia Hulandes so tin Momo. Den e siudat Ponce na Puerto Rico por ehèmpel henter e evento di karnaval ta konsentrá rondó di Rei Momo. Aya e ta símbolo di un mal monarka i tur aña públiko ta lòk e ku dushi kuminda i bibida pa e bini e siudat. Despues nan ta mat’é einan. Brazil tambe konosé for di Rei Momo, ku entre tantu un hende di bèrdat ta representá, na lugá di un pòpchi. Den e siudat Recife Karnaval ta kuminsá ofisialmente ku tokamentu di brèsbènt pa duna bon biní na Rei Momo. Na Barranquilla, Colombia tin Momo for di 1888. No ta mashá kla di unda e nòmber ‘Momo’ a sali. Kisas a derivá su nòmber di e dios griego Momos, na Roma antigua tabatin dios Momo, konosí pa su puña i chistenan inteligente.
Momo na Kòrsou
Orígen di Momo na Kòrsou ta meresé mas investigashon. Heroudini ta menshoná e maskarada di siglonan pasa i a Batimentu di Hudas, ku ta bati un pòpchi ku simbolisá figura bíbliko di Hudas. Den dékada 40 i 50di siglo pasa tabatin Momo trahá di paña bieu. Heroudini ta kòrdá ku a yega di kima Momo na Wilhelminaplein; tabata e aña ku sr. Alberto Badaraco tabata prins Carnaval. Na 1951 Heroudini a introdusí su promé Momo na Kòrsou i na 1954 na Aruba. Na 1971, ora Karnaval a kuminsá su era nobo, e promé Momo ‘moderno’ di Heroudini a mira lus di dia. Historia di Rei Momo ta bai bèk te na e époka den Biblia di Jonas i e bayena, segun Heroudini. Tabata tempu ku hende tabata peka grandemente: abusá di alkohòl i kometé adulterio. Dios a laga sa ku mester bini un fin na e pikánan ei sino e ta laga destruí e siudat. Hendenan a arepentí i parse ku promé ku tempu di kuaresma (tempu di yuna) a kuminsá, nan a organisá un sorto di marcha. Un rei na maskarada a kana den e marcha ei, komo símbolo di e pikanan. Niun hende no sa ken e figura disfrasá i ku maskarada bistí tabata, pero nan a kim’é.
Aki tambe nos ta kima Rei Momo, bispu di djárason di Shinishi 12 or di anochi. Ta toka Heroudini mes e honor pa sende Momo na kandela. Heroudini ta skupi kandela riba Momo, ku debí na su paña flamabel i su kueru di korant i erante di palu ta pega kandela un bes. Rei Momo ta muri i despues di su morto Karnaval a pasa. Ta presisamente esei ta loke Rei Momo ta simbolisá. E ta representá e elementonan ku nos mester kore kuné promé ku kuaresma kuminsá. Hasimentu di fiesta mester para, muzik mester stòp. Pero ta manera e tradishon akí ta pèrdiendo forsa. Rei Momo ta biba i muri pa Karnaval, pero Heroudini ta lamentá ku Karnaval no ta biba mas pa Rei Momo.
Portrèt:
Heroudini trahando riba Momo 2003
Rei Momo 2003
Fuentenan
Interview met Henry Bethencourt (alias Heroudini)
‘Rei Momo’, Amigoe (Carnavalseditie), 09-02-02
Websites Radio Nederland Wereldomroep, Curaçao Carnival Foundation, El Heraldo, Colombia
R. Ansano, (e-mail aan NAAM), 16-01-04


text:
ORANJESTAD – “Mi ta bai mèldu ku mi ta malu. Pasobra awor ku tin shelter in place mi mester sera mi kompania i nos tur mester keda kas dos siman for di djadumingu. Mi nos sa si mi ta haña mi salario ainda e ora ei”, un trahadó den benta di outo ta bisa. Ku esaki di tur manera e ta spera ku e ta haña un kompensashon di enfermedat.
Aruba ta tuma medida mas i mas severo ku e oumento rápido di kaso di corona. Ayera a drenta nuebe kaso i awe tin 28 persona kontaminá, gobièrnu ta bisa. Pa kompará: e isla bisiña Kòrsou tin ocho kaso.
Hende tin miedu mas i mas pa nan trabou. Gobièrnu ta ferwagt ku 25 mil hende lo resultá riba kaya. Esaki ta sosodé espesialmente pasobra pa motibu di e fronteranan será no tin turismo mas. Miéntras ku ekonomia arubano ta funshoná pa 80 porshento riba turismo.
Mas i mas kompania mester sera tambe pa kombatí kontaminashon. E medida nobo shelter in place ku ta drenta na vigor djadumingu, ke men ku hende por subi kaya solamente si na ke hasi kompra, deporte, kumpra gasolin òf bai botika. Pues es ku no tin un trabou vital mester keda kas.
Mèldu malu pa karentena
“Nos ta haña mas i mas hende ku ta mèldu malu. Esaki semper ta sosodé den un krísis i nos a mir’é tambe ku e krísis finansiero, 9/11 i dia ku Natalee Holloway a disparsé. Pero esaki ta un situashon eksepshonal”, Edwin Jacobs, direktor di Sociale Verzekeringsbank (SVB) ta bisa.
Práktikamente henter poblashon ku ta traha (46.333 persona) ta haña un kompensashon finansiero seka e banko aki ora nan ta malu. Tambe nan ta paga penshunnan básiko (AOV). “Nunka nos no tabatin un epidemia kaminda hende mester a bai den karentena i isolashon obligatorio. E hendenan aki ta mèldu malu.” Hende mester bai den karentena maske nan no tin síntoma di enfermedat.
Pasobra e situashon ta nobo ainda, e konsekuenshanan pa e fondonan di SVB ainda no ta kla. Jacobs: “Loke nos sa ta na mart di aña pasá nos a paga 2 mion florin. E suma ei nos a paga na mitar di e luna aki kaba.” Tambe mester sali ta kuantu sèn di prima lo bai drenta. Tin kompania a sera kaba pa motibu di e situashon i nan no ta paga prima mas.
‘Dunadónan di trabou ta konsehá nan trahadónan pa mèldu malu’
– Edwin Jacobs, direktor di SVB
SVB tin informashon ku dunadónan di trabou tambe ta konsehá nan personal pa mèldu malu. “Aktualmente nos no por sali pa bai kontrolá ken ta malu di bèrdè i ken nò. Esei ta sosodé mas lat i e ora ei nos lo deskontá. Nos tin un lista si di kompania ku a manda nan trahadónan kas sin salario. Pasobra sin entrada bo no tin derechi riba un kompensashon di SVB”, Jacobs ta splika.
No ta sigur kon largu e medida di keda kas, shelter in place, lo dura. Gobièrnu ayera a papia di dos siman, pero awe lo divulgá mas.
SVB tambe mester sera pa motibu di e medida aki. Nan no ta riba e lista di trabou i sektor vital. Jacobs: “For di djadumingu nos no por aseptá mas notifikashon di enfermedat.” Awe pa paga penshun. “Nos ta spera ku e grandinan lo hañ’é promé ku 1 di aprel. Tòg nan ta un grupo vulnerabel.”
E partisipashon di e medidanan nobo a pone ku tabatin reinan largu atrobe na e supermerkadonan. Pero e reinan ta mas largu pasobra awor e supermerkadonan mester tuma medida obligatorio pa evitá ku hopi hende ta drenta pareu.


text:
ORANJESTAD – Si awe meinta ainda instalashon di parlamento nobo tabata e notisia di mas grandi, djis despues a alkansá esaki ku e notisia sorprendente ku e partidonan MEP i RAIZ mas lat den anochi lo firma un deklarashon di intenshon pa huntu forma un gobièrnu di koalishon nobo.
Awe meinta na parlamento ainda tabatin un protesta chikí di simpatisadó i oponente di e desishon pa no huramentá e parlamentario Benny Sevinger ku a re-elegí. E polítiko di AVP tabatin simannan será den prizòn bou di sospecho di korupshon Tòg durante elekshon riba 25 di yüni 1614 hende a vota p’e, sufisiente pa re-eligié.
Pero un dia promé ku e instalashon gobernador a laga sa ku e no ta laga huramentá Sevinger pasobra awor e no por traha komo parlamentario pa motibu di su detenshon provishonal. Asina esaki ta posibel atrobe gobernador lo hurament’é.
“Si e tabata aki lo tabata kompletamente diferente” promé minister demishonario i polítiko re-elegí Evelyn Wever-Croes (MEP) ta bisa durante instalashon di parlamento. “Mi ta apresiá ku e kos a bai asina pasobra esaki ta duna parlamento mas rèspèt.”
Pero lider di AVP Mike Eman, ku tambe a re-elegí, ta bisa tokante e ousensia di su kompañero den frakshon Sevinger: “E ta hasi hopi doló. No solamente den sentido di polítika, sino tambe un hende ku bo konosé mas ku 20 aña kaba.”
E firmamentu di e deklarashon di intenshon entre e lidernan Evelyn Wever-Croes (MEP) i Ursell Arends (RAIZ) ta tuma lugá anochi serka e faro na kosta wèst di Aruba. Arends ta usa esaki simbólikamente den su spich. E ta para komo forsa di boluntat i komo faro tambe di speransa, e polítiko ta bisa, i komo aviso pa kambia bo rumbo.
“MEP i RAIZ ke un époka nobo den polítika. No pone otro un banda, sino ku tur hende, famia, ruman, pareha, por biba na pas banda di otro. Nos ta spera ku e mensahe aki ta alkansá parlamento tambe, i e partidonan nobo den dje. E temporada nobo mester kuminsá den parlamento.”
Wever-Croes ta usa e faro pa tira lus riba e importansha di integridat pa e akuerdo di koalishon. Pa ámbos partido esaki ta un punto prinsipal pa formashon di un akuerdo di koalishon.
Ademas e ta menta: e akuerdo ku Hulanda, loke ta forma e hilu kòrá den e rekuperashon di Aruba; rekuperashon ekonómiko ku e fókùs riba empleo; e finansanan di gobièrnu den balansa; desaroyo duradero i medio ambiente; derecho sosial; kuido pa hende grandi di edat, mucha i hóben, pone e persona sentral.
“E puntonan aki nos ta bai elaborá ariba e dianan binidero”, segun Wever-Croes. Ainda e no por duna un deadline, pero sí e ta bisa: Nos ke yega na un akuerdo mas lihé posibel. Awe ta e promé paso tambe den esaki, sino nos lo no tabata pará aki.”


text:
WILLEMSTAD — Djasabra awor 25 febrüari Federashon di Ahedres Kòrsou (FEDAKO) ta sigui ku su di dos kampionato di grupo infantil pa loke ta trata 2017.
E djasabra aki ta e muchanan di kategoria U10 ta toka turno pa kompetí na Hotèl Trupial Inn.
Manera ta konosí kaba, e aña aki ta Trupial Inn Hotèl ta patrosinadó i anfitrion pa e kampionatonan Infantil di ahedres.
Durante e evento di e wikènt aki pa grupo U10, por partisipá esnan ku riba e fecha di 1 di yanüari 2017 ta tin 9 aña òf tabata mas hóben di edat.
E evento di djasabra awor lo bira hopi interesante, debí ku den e grupo U10 tin bários bon prospekto ku lo partisipá i e ganadónan di U8 tambe lo tei pa midi nan forsa den e grupo U10. Tempu pa pensa pa gruponan infantil lo ta 30 minüt pa kada mucha durante kada wega i no ta nesesario pa hasi anotashon di wega.
Partisipantenan mester ta presente 09:30 ‘or na Hotèl Trupial Inn pa registra i paga fl. 5,– di inskripshon. Lo tin diferente premio pa
partisipantenan i tambe posibilidat pa klasifiká pa e próksimo kampionato di un grupo di mas edat.
Un invitashon ta bai na un i tur pa pasa mira nos muchanan den akshon. Pa mas informashon por yama 512 0007 of manda un whatsapp.


text:
ORANJESTAD, Aruba –07 maart 2021: Rond mundo na e momento aki tin diferente variante di e virus SARS-CoV-2 cu ta ocaciona COVID-19. Porta bo ta puntra bo mes “ kico ta un variante ?”. Wel un variante nobo di e virus di SARS-CoV-2 ta sosode na momento cu e virus ta transmiti su mes asina hopi atraves di hende cu eta cambia su structura of ta wordo bisa cu eta muteer. Esaki ta un proseso normal cu ta sosode cu tur virus y bacteria. Cu otro palabra nan ta adapta nan mes.
Den caso di e virus SARS-CoV-2 cu ta causa COVID-19 no ta diferente, debi na e pandemia mundial masha hopi hende a keda contagia caba y ainda ta wordo contagia. Esaki ta haci cu e virus ta cambiando continuamente den diferente region di mundo. Tin di e mutacionnan den e virus cu ta insignificante pero tin di e mutacionnan cu tin precupacion di scientificonan y esakinan ta wordo categorisa como VOC cu ta un ‘variant of concern’ esaki pasobra compara cu e variante di Wuhan China sea e variante nobo ta mas contagioso, mas peligroso of ta afecta no solamente adulto pero tambe mucha.
Na Aruba na e momento aki ta circula dos ‘variant of concern’ cu ta e variante di Reino Uni y tambe e variante di Brazil. Tur dos di e variantenan aki segun experonan ta mas contagioso cu e variante original di Wuhan y esun di Brazil ta mas peligroso tambe. Esaki ta haci cu den cuidadnan y poblacionan unda un gran mayoria di persona ainda no tin resistencia contra e virus por sigui experencia brote di e malesa cu grado di fayecimento cu ta sigui crece. Si nos para keto y haci un resumen di nos isla Aruba nos por resumi cu nos prevalencia pa cu e virus na e momento aki ta unicamente 6.5% di nos poblacion. Esaki nifica un e mayoria di nos comunidad ainda ta vulnerable pa e virus aki. Si nos no sigui cumpli cu tur e medidanan y reglanan vigente, cu presencia di e dos variantenan nobo aki, hopi lihe Aruba por experencia un of mas brote atrobe di casonan di COVID-19. Esaki ta e motibo pakico ta urgi na comunidad pa sigui cumpli cu tur regla y medida di proteccion. Esnan den isolacion y cuarenta tambe sigui cumpli debidamente y cuida boso mes y otronan. Hopi importante; na prome indicacion di sintoma di garganta dolor of seco, keintura, nanishi ta core of cansancio; yama bo doctor di cas pa bo haci test. Asina nos ta evita un brote den bo famia of na trabao. Tambe ta hopi importante pa nos vacuna, mas lihe nos población vacuna, menos hende ta bira malo di Covid-19 y mas liher Aruba ta recupera. DVG lo sigui monitor e situacion cu e variantenan hopi di serca.


text:
Pa: Booshi Wever
Recientemente como ciudadano mi a entrega un “rappelbrief” den e caso di e compra di e incinerator chikito, yena cu “gesjoemel” djis pa previlegia Caribbean Trucking Company (CTC). CTC e compania complice den e compra corupto di e incinerator chikito, a haci un intento pa desvia atencion y hustifica su involucramento den e compra. Tin biaha di berdad bo mester keda keto pa hende no haya sa con culpabel bo ta! Ta parce cu e contracto miyonario aki tin representante di CTC completamente entoxica cu eta kere cu di berdad cu e ta inocente.
Mi kier a djis bisa e director bay lesa e carta di 10 di februari 2019 di su amo Otmar Oduber dirigi na e otro complice den e compra corupto di e incenirator chikito. Y bay lesa kico ta para den e den e Financieel inzicht Rapport di Grand Thornton 2019 pagina 32 (cu ta publica online). Bo mes por bay lese. Por saca afor cu SERLIMAR lo bay OPERA e incenirator chikito, cu segun abo y bo “handlanger” Marlon Croes ta bisa cu NO tin niun otro hende of compania cu lo por haci e trabou! Mi ta invita bo tambe, “mr. YO NO FUI”, bay lesa un anuncio di bo amigo y bo otro “handlanger” Otmar di dia 20 di september 2019 na unda eta notifica cu ta DOW lo bay opera e incinerator chikito cu bo compania “certifica” no por a pone den funcion! Ainda bo kier bin bisa cu CTC ta e unico compania cu por opera e “miskoop” aki?? CTC y bo “handlangers” cada uno por bai fliet!
Un otro aspecto cu CTC kier purba di contradeci ta mi ponencia cu e “miskoop” aki no por cumpli cu loke ta para den e bestek. Ta parce cu aki ni lesa bo a lesa e bestek. Eyden ta poni hopi cla cu e instalacion mester por tin e capacidad di kima e sludge, cadavernan y desperdicio medico entre 7.30 mainta pa 15.30. Pues 8 ora pa dia. Den BO PROPIO oferta ta poni cu e “miskoop” cu e amo di CTC a cumpra for di CTC, tin un capacidad di 1 ton pa ora. Pues den 8 ora e porkeria di CTC por produci MAXIMAL 8 ton. Den e informacion duna pa e “destaho bow man” aki, ta poni cu e RWZI-nan ta produci entre 10 pa 15 ton pa dia! Cu otro palabra e porkeria di CTC NO tin e capacidad rekeri pero toch boso AMO Otmar y boso “handlanger” Marlon kier pretende otro! Otro “cheap-shot ” cu mi lo no guli!
J’ACCUSE cu CTC ta complice den henter e asunto corupto aki. E ta esun cu a wordo previlegia y awor kier bin hunga MAS SANTO CU PAPA DI ROMA! Mi ta kere cumi no por ta mas cla den mi acusacionnan y si CTC ta di opinion cu mi a atacha su nomber “be my guest” y bay corte pa limpia e “bon” nomber di e “prestigioso” y compania (sic!) “certifica”, CTC. “!
No ta mi intencion di difama un compania, pero simplemente nos no por acepta cu tipo di actonan fraudulento y coruptivo ta pasa, y ta keda scondi. Algo sigur cu e gobierno nobo cu ta bay sinta, y cu parce INTEGRIDAD lo bay ta hopi halto den nan agenda, manera nan ta aparenta, mester bay laga haci investigacion. Mi a amplia mi denuncia y si CTC ta kere cu su bon nomber ta wordo atacha, e sa cua caminda e tin di cana. “VOL VEWACHTING KLOPT MIJN HART”!!


text: KRALENDIJK – Dabboussi Motors na 2019 a regalá e hóben ku a resultá e mihó di e skol, un outo nobo. Ta trata di e promé outo di marka Changan ku a yega Boneiru. Amouddi Dabboussi kende ta doño di e kompania ku ta bende outo marka Changan, a bisa na e okashon, ku 2020 e lo bolbe regalá e mihó studiante di e skol un outo durante e selebrashon di entrega di diploma. Debí na CoViD-19, a trese un kambio den e parti di selebrashon di diploma, ku no a tuma lugá. Amouddi Dabboussi a bisa ku el a regalá un kantidat di 20 laptop na 20 alumno, loke ta ekivalente na un outo. Di e forma aki a kontribuí na un grupo di hóben, pa nan kontinuá ku nan estudio, awor loke hopi kos ta sosodé pa medio di internèt, i uso di un laptop ta hopi nesesario, Amouddi Dabboussi a bisa. Di e forma aki nan ta kontribuí na nos hóbennan, ku ta nos futuro nan. “Semper nos ta yuda kaminda por”, Amouddi Dabboussi a bisa.


text:
KRALENDIJK — Awe tardi mas o menos 2or nos grandi nan di kas di kuido a sali i dal un trip despues di mas ku 1 aña sin por hasi esaki. Tur esaki tabata debí na e pandemia di korona. Durante e periodo aki e habitante nan no por a sali pa asina protehá nan mes mas tantu posibel dor di e virus. Awe tabata un alivio pa nan na momentu ku nan por a sali i dal un ronchi den kaya despues di mas ku 1 aña. Nan tabata hopi felis, i naturalmente e zuster i broeder nan tambe tabata kontentu ku por a sali keiru ku e grandi nan awe. Nan a bai dal un eiskrim tambe na Luciano ku a wordu di trit dor di bedazzle adalis i despues sigui ku nan paseo.
Nos ta spera ku nan lo por tin mas di e momentu nan plasentero aki huntu mirando ku nan tabata tin hopi tempu sera paden.
FUENTE: LIVE 99 FM


text:
WILLEMSTAD – Fòndu di dos di e kuater bahianan na Kòrsou ku a examiná ta severamente sushá ku hidrógeno polisíkliko aromátiko of hydrocarbon (PAH). Asina a sali for di un estudio di e laboratorio MOTE Marine na Merka.
Sushamentu ku PAH ta sosodé ora kimamentu di produkto di zeta i gas ta inkompletu. Estudionan internashonal ta mustra ku PAH ta kousa daño na DNA i ta kousa kanser i enfermedat di pulmon.
Espesialmente banda di instalashonnan petrokímiko mundialmente ta trata di presensia oumentá di hydrocarbon den tera, awa i airu.
E konsentrashonnan mas haltu na Kòrsou a haña den Schottegat i Caracasbaai. E investigashon ta mustra ku e balornan ku a haña ta pa mas parti petrogéniko. Segun e investigadónan esaki ta mustra riba refineria komo fuente di e sushamentu.
E instituto di marina na Estádos Unídos a tuma muestra di airu tambe di PAH i investigá nan. E konsentrashonnan di mas haltu a haña den dos bario ku ta keda direktamente bou di huma di Isla: Habaai i Marchena. Ei tambe ta kla pa e investigadónan ku e sushamentu no ta bini di tráfiko riba kaminda sino di e kimamentu inkompletu di zeta krudo i produktonan di gas riba e tereno di Isla.
Outor Dick Drayer


text:
NewsRosario2019
Aruba impresiona cu Rosario
Tremendo presentacion di Equipo Aruba
Delegacion di Aruba kier a gradici ciudad di Rosario pa e prome Weganan Sur Americano den Playa.
Sin duda Aruba ta gradici e comision organisador y e ciudad di Rosario pa e hospitalidad durante e dos simannan na Argentina. Mas cu claro nos delegacion ta super satisfecho cu e tres medayanan obteni na dicho weganan.
E deporte di beach tennis a sobresali logrando tres medaya y un di cuater lugar cual sin duda ta bisa hopi di e nivel di nos atletanan. E deportenan di Open Water y Beach Volleyball tambe a logra un resultado satisfactorio aunke tin caminda pa mehoracion.
Pabien Aruba y Danki Rosario.


text:
ORANJESTAD – For di e karta di oferta di minister Ronald Plasterk di Asuntunan Interior i Relashonnan den Reino na Konseho di Minister di Reino a sali ku personalmente el a nominá minister plenipotensiario Alfonso Boekhoudt komo kandidato-gobernador di Aruba.
A manda e karta di oferta riba 29 di sèptèmber pa Konseho di Minister di Reino. Den e karta aki Minister Plasterk ta mustra ku e di dos término di Fredis Refunjol a pasa for di 1 di mei. “A base di artíkulo 4 di e reglamento pa gobernador di Aruba, ku ta proskribí ku e Gobernador na funshon ta keda riba su puesto te ora ku su susesor a aseptá e puesto, ainda Gobernador Refunjol ta riba su puesto.” Segun Plasterk esaki ta ‘un solushon pa un tempu limitá’.
E ta indiká ku tabatin kontakto último lunanan ku Aruba tokante posibel kandidato pa e funshon di gobernador, sin resultado. Ta p’esei den e karta e ta pidi Konseho di Minister di Reinopa bai di akuerdo ku su nominashon di Alfonso Boekhoudt. Athunto den e karta tin e CV di e minister plenipotensiario.
Bermudez
Na mart tabata kla ku minister di Finansa Angel Bermudez tabata un di e kandidatonan riba e lista ku gobièrnu arubano a proponé na Konseho di Minister di Reino. Èks Minister di Salubridat Públiko Israel Posner i èks dosente Glenda Margaretha tabata e otro nòmbernan riba e lista.
Promé minister Mike Eman e tempu ei tambe a indiká ku tin rumor ku Alfonso Boekhoudt i e minister plenipotensiario na Washington, Andy Lee, lo por tabata posibel kandidato. “Di tur manera nos ta trata di tene e nòmbernan i e kombersashonnan mas parti interno. Pero e isla ta keda chikí”, Eman a splika e tempu ei. Minister Plasterk a reakshoná riba esaki den un deklarashon na prensa ku un kandidatura pa Bermudez ‘no tabata e kaso’. Despues for di e tempu ei masha poko a bira konosí tokante e proseso.
Gobièrnu hopi malkontentu
Despues ku Gobièrnu di Reino siman pasá a divulgá ku ta Boekhoudt ta e kandidato-gobernador, gobièrnu arubano no a duna niun deklarashon. Promé minister Eman te awor no ker a reakshoná. Fuentenan rònt di e promé minister ta bisa ku gabinete ta niun tiki kontentu ku e nominashon di un banda so i nombramentu di Boekhoudt. Tin papia ku aktualmente ta kontemplá pa no opstante su nombramentu manda busk’e bini Aruba bèk pa asumí su puesto di direktor di e outoridat di haf atrobe. Pero Ret Karibense no por a konfirmá esaki independientemente.
Outor Ariën Rasmijn


text:
Un warwarú ta un masa di airu ku velosidat haltu angular.
Durante di un warwarú semper sòru pa bo kas i kura ta den bon estado i limpi di ophetonan pisá ku pa motibu di bientu fuerte por forma un peliger pa bo kas i pa hende.
Trata di sigurá bo kas kontra di daño pa motibu di mal tempu.
Durante di un warwarú:
Si bo mira un warwarú forma i move den direkshon kaminda bo ta, drenta paden mesora i buska refugio den un kamber ku ta mihó protehá kontra di bientu i ku tin tiki bentana.
Despues di warwarú:
Si bo kas a sufri daño, alarma outoridatnan, por ehèmpel via di number di emergensia 911.
Sali for di paden di e kas pa evitá ku muraya i/òf dak por basha abou riba bo.
Wak pa bo duna yudansa na otronan den bo bario. Sigui tur órden di outoridat.
Gobièrnu lo sòru pa lugá pa keda pa esnan ku a pèrdè kas, pero preferibel pidi refugio serka famia òf konosínan.
Warwarú na Kòrsou
Kiko bo mes por hasi


text:
Willemstad - Na Novèmber último, JCI Dutch Caribbean, bou di liderazgo di Presidente Nashonal 2016 Shawn Isidora, a partisipá na e Kongreso Mundial di Junior Chamber International (JCI) ku a tuma lugá na Quebec, Canada.
Durante e Kongreso tabata tin diferente “highlights” pa JCI Dutch Caribbean, pero esun mas impaktante tabata e echo ku 2 miembro di JCI Dutch Caribbean a wòrdu eligí pa forma parti di e direktiva di JCI pa aña 2017. Esaki ta algu eksepshonal mirando ku JCI Dutch Caribbean ta un organisashon mundialmente konsiderá hopi chikitu i pa logra 1 miembro den e direktiva ya ta algu sumamente difísil.
Den e último 56 aña JCI Dutch Caribbean tabata tin e honor di tin diferente miembro ku a sirbi den e direktiva internashonal di JCI komo Vise Presidente, entre otro Rafelito Hato, Ruben Page, Nelson Smith, John Hodge, Ruthmila Smith-Paulo, Harold Martijn, Jacqueline Morel, Abigail Paula, Rainelda Maduro, Dave Martinus i Candice Henriquez. Un Vise Presidente ta wòrdu asigná na algun pais kaminda e ta representá JCI i ta hiba e mensahe for di e sede mundial di JCI. JCI Dutch Caribbean atraves di su 56 aña tambe a konosé 3 Vise Presidente Ehekutivo, den persona di Ruben Page, Nelson Smith i Abigail Paula, kual funshon ta wòrdu konsiderá esun mas haltu den Área. E Vise Presidente Ehekutivo alabes ta hefe di e Vise Presidentenan i ta reportá direktamente na e Presidente Mundial.
E direktiva di JCI ta konta ku 25 miembro di rònt mundu ku tur aña di nobo ta wòrdu eligí na Novèmber. Direktiva mundial ta konsistí di 1 Presidente, 4 Vise Presidente Ehekutivo ku ta asigná na un di e 4 Área nan di JCI, kual ta Asia, Afrika, Amérika i Europa. Tambe e direktiva ta konsisti di 17 Vise Presidente, e Presidente saliente ku outomátikamente ta forma parti di e direktiva i banda di e funshonnan aki e Presidente por apuntá 1 Tesorero i 1 Konsehero Huridiko.
Durante e kongreso JCI Dutch Caribbean tabata tin e kandidatonan Candice Henriquez pa Vise Presidente Ehekutivo i Maharo Isenia pa Vise Presidente. Henriquez a wòrdu eligí i asigná na Amérika pa aña 2017. Den e funshon aki lo e fungi tambe komo Presidente di e Konferensia di Área di Amérika kual lo tuma lugá na Punta Cana, Repúblika Dominikana na Mei 2017. Isenia a wòrdu eligí i asigná na e pais nan Brazil, Argentina, Bolivia, Paraguay, Uruguay i Venezuela. Tambe durante e Kongreso e miembro Roderick Hoek di JCI Dutch Caribbean a wòrdu apuntá komo asistente di Henriquez pa 2017.
Tambe ta bon pa menshona ku na e Kongreso Henriquez a wòrdu honra komo e miembro di direktiva ku mas a sobresalí den aña 2016, algu ku sigur ta un gran honor personal i pa JCI Dutch Caribbean. Pues sufisiente rason pa JCI Dutch Caribbean ta orguyoso di su miembronan, nan logronan i mas importante e formashon ku nan a haña komo miembro.
JCI Dutch Caribbean alabes ta tuma e oportunidat pa introdusí su direktiva pa aña 2017, bou di liderazgo di Presidente Nashonal Shaneida Alcendor, Vise Presidente Ehekutivo Rosetna Martinus-Mariana, Vise Presidente nan: Silvetty de la Paz, Dupal Persaud i Sueena Francisco, Sekretaria Regiline Sluis, Tesorero Junalis Zelagas, Konsehero Huridiko Andre Palm i Presidente Saliente Shawn Isidora.
Aparte di tur e proyektonan ku via di e organisashonnan lokal di JCI Dutch Caribbean, esta JCI Willemstad, JCI IOBA Curaçao, JCI CLIC, JCI UC, JCI Aruba, JCI YALA, JCI Sint Maarten i JCI Live Soualiga ta wordu hasi tur aña, JCI Dutch Caribbean tin sufisiente prueba di e importansia di eksistensia di e movementu JCI na Kὸrsou, Aruba, Boneiru i St. Maarten. Pues JCI Dutch Caribbean ta spera di por sigui konta ku sosten di komunidat kompletu den 2017 pa asina huntu nos bai dilanti!


text:
Awe dia 16 di september den un reunion publico a trata y aproba credencialnan di 8 candidato pa parlamentario. Ta parse cu awor Aruba tin 29 Parlamentario si esnan cu lo bira minister ainda no a nenga nan posicion como parlamentario. Ta urgente trata credencialnan di esnan cu lo kier bira minister pa cumpli cu ley. Sinembargo e reunion ey no a ser yama ainda.
Dia 14 di september, riba e di dos diamars di luna di september, manera indica den nos Constitucion, tabata apertura di anja Parlamentario nobo 2021-2022. Gobernador di Aruba a duna acto di presencia na Parlamento y a duna su discurso den cual el a presenta e maneho di gobierno pa pa e proximo anja. Prome cu dia 1 di september gobierno lo mester a entrega e presupuesto di pais Aruba pa e anja benidero. Ta un lastima segun Wyatt-Ras cu gobierno no a cumpli cu locual Constitucion ta indica, ni e anja aki ni durante nan gobernacion, desde anja 2017. E eleccion dialuna, dia 13 di september, di e presidente y vice-presidente di Parlamento tampoco no a bai manera cu mester a bai. Di antemano tabata conoci ken lo bira e presidente y vice-presidente, pasobra gobierno a anuncia esaki, locual ta muestra di un stempelparlement. Pesey mes fraccion di AVP hunto cu otro fracionnan den oposicion a vota en blanco. Ta obvio cu den Parlamento aki gobierno lo dicidi y manda riba e fraccionnan cu ta sosten’e.Repasando e trabounan di Parlamento den e anja Parlamen tario 2020-2021 por conclui cu ministernan di Gabinete Wever-Croes no a contesta preguntanan di Parlamentarionan lo suficiente. Di e cantidad di 1238 pregunta cu miembronan di Parlamento a haci solamente 459 a ser contesta. Esaki ta 37% so. Wyatt-Ras mes a haci 141 pregunta na diferente minister y solamente 65 a ser contesta, locual ta 46 % so. Tin 2 minister cu no a contesta ningun pregunta por escrito, esta Ruiz-Maduro y Romero. Aki por conclui cu tin falta di transparencia y respet pa Parlamento, locual ta trece democracia na peliger. Durante e anja cu a pasa por a nota alabes cu reunionnan publico cu a ser pidi no tabata wordo yama. Issuenan importante a ser trata den Bijeenkomst y no den Reunion Publico. E diferencia ta cu den un Bijeenkomst por haci pregunta informativo solamente den un tempo corto, mientras cu den Reunion Publico cada Parlamentario por tin 20 minuut den prome tanda y 10 minuut den segunda tanda pa haci pregunta of cuestiona gobierno y tambe por presenta mocionnan y den caso ta trata un ley por presenta amienda. Wyatt-Ras y su fraccion ta condena cu gobierno no ta tuma Parlamento na serio y cu e presidente di Parlamento tabata complaciente cu Gobierno y no a obliga gobierno pa contesta preguntanan y preocupacionnan di Parlamentarionan y nos pueblo. Un punto di atencion ta keda e hecho cu gobierno mester duna cuenta na Parlamento di loke e ta haci. Mester responsabilisa. Den caso esaki no sosode nos democracia ta sigui decae. E ora nos no por papia mas di e poder di nis pueblo. Wyatt-Ras ta spera cu e promesanan di e politiconan cu lo tuma rienda di nos pais por ser cumpli. Ta urgente cu tin respet pa nos pueblo y pa Parlamento.
Awe dia 16 di september den un reunion publico a trata y aproba credencialnan di 8 candidato pa parlamentario. Ta parse cu awor Aruba tin 29 Parlamentario si esnan cu lo bira minister ainda no a nenga nan posicion como parlamentario. Ta urgente trata credencialnan di esnan cu lo kier bira minister pa cumpli cu ley. Sinembargo e reunion ey no a ser yama ainda.


text:
Den Haag – Riba invitashon di minister plenipotensiario di Kòrsou Anthony Begina diputado Elvis Tjin Asjoe a tene un diskurso kòrtiku durante e konmemorashon di Dia di Outonomia ku Kas di Kòrsou a organisá den teater De Vaillant na Den Haag.
‘Awe boso ta selebrá e di nuebe aniversario komo pais outónomo den Reino. Masha pabien! Ku rason boso ta orguyoso di e státùs ei i no opstante sirkumstansianan difísil manera e impakto grandi di e krísis na nos pais bisiña Venezuela, boso ta traha duru pa promové prosperidat di boso pais i bienestar di boso suidadanonan. Pa loke ta trata e aspekto ei nos ta pará dilanti e mésun tarea ku no ta fásil’, segun diputado Tjin Asjoe.
‘Tin mas kos tambe ku nos ta kompartí, aunke ya kaba tin 9 aña ku nos no ta huntu mas. No opstante e separashon estatal e laso entre nos pueblonan sin kita sin pone a keda mésun fuerte. Entre e gobernantenan ku desde 10-10-10 a bai nos dilanti no semper kosnan a bai na un manera harmonioso, pero afortunadamente esei ta pasado. E Kolegio Ehekutivo ku ami ta representá akinan ta honra e lema ‘huntu nos ta mas fuerte’. I ku un kinipí di wowo den direkshon di nos partnernan na Den Haag mi ta bisa aserka: tin biaha un bon bisiña ta mihó ku un amigu ku ta leu.’
Diputado Tjin Asjoe a ekspresá e deseo ku nos gobernantenan por konbertí e lasonan familiar fuerte i mutuo ku e pueblonan di Kòrsou i Boneiru ta sinti, den mas koperashon. ‘Riba algun tereno e koperashon a sigui nòrmalmente despues di 10-10-10, pero mi ta konbensí ku tin hopi mas posibilidat pa kana huntu, uni forsa, siña di otro i duna otro un man kaminda ta nesesario.’ E diputado a rekordá e presentenan ku na aña 2012 Boneiru a sera un protokòl di fraternidat ku Aruba. ‘Si nos por sera un protokòl di fraternidat ku Kòrsou tambe, nos lo aploudí esei inmensamente. Por sierto nos ta konfrontá e mésun desafionan, manera pobresa, kambio di klima, problema di desperdisio, profeshonalisashon di nos aparatonan gubernamental, mehorashon di maneho finansiero i salvaguardá bon gobernashon. Pero e motibu mas importante pa hasi e lasonan mas estrecho ta e echo ku na promé lugá nos ta ruman i pa mi parti nos ta keda ruman te den eternidat’, segun Tjin Asjoe.
Den márgen di e enkuentro e diputado a papia ku entre otro e ministernan plenipotensiario Anthony Begina di Kòrsou, Jorien Wuite di Sint Maarten i Guillfred Besarilo di Aruba i ‘staatsraad’ Paul Comenencia.
BONAIRE WIL SAMENWERKING MET CURAÇAO INTENSIVEREN
Den Haag – Op uitnodiging van gevolmachtigde minister van Curaçao Anthony Begina heeft gedeputeerde Elvis Tjin Asjoe een korte toespraak gehouden bij de door het Curaçaohuis georganiseerde herdenking van de Dag van de Autonomie in theater De Vaillant in Den Haag.
,,U viert vandaag uw negende verjaardag als autonoom land in het Koninkrijk. Masha pabien! U bent terecht trots op die status en werkt er hard aan om – ondanks de moeilijke omstandigheden zoals de grote impact van de crisis in ons buurland Venezuela – de welvaart van uw land en het welzijn van uw burgers te bevorderen. Wat dat betreft staan we voor dezelfde, niet eenvoudige opgave”, aldus gedeputeerde Tjin Asjoe.
,,We delen wel meer, ook al zijn wij alweer 9 jaar uit elkaar. Ondanks de staatkundige scheiding is de band tussen onze volkeren onverminderd sterk gebleven. Tussen de bestuurders die ons sinds 10-10-10 voorgingen klikte het soms minder, maar dat is gelukkig verleden tijd. Het Bestuurscollege dat ik hier vertegenwoordig huldigt het motto ‘samen sterker’. En zeg ik er met een knipoog richting onze partners in Den Haag bij: aan een goede buur heb je – soms – meer dan een verre vriend.”
Gedeputeerde Tjin Asjoe sprak de wens uit dat de sterke verwantschap die de bevolkingen van Curaçao en Bonaire met elkaar voelen door de bestuurders wordt omgezet in meer samenwerking. ,,Op een aantal terreinen is de samenwerking na 10-10-10 gewoon doorgegaan, maar ik ben ervan overtuigd dat er nog veel meer mogelijkheden zijn om samen op te trekken, de krachten te bundelen, van elkaar te leren en de helpende hand toe te steken waar nodig.”
De gedeputeerde herinnerde de aanwezigen er aan dat Bonaire in 2012 een broederschapsprotocol met Aruba heeft gesloten. ,,Wij zouden het zeer toejuichen ook met Curaçao een broederschapsprotocol te sluiten. We worden immers geconfronteerd met dezelfde uitdagingen, zoals de armoede, de klimaatverandering, de afvalproblematiek, de professionalisering van onze ambtenarenapparaten, het verbeteren van het financieel beheer en de borging van goed bestuur. Maar de belangrijkste reden om de banden aan te halen is het feit dat wij in de allereerste plaats broeders en zusters zijn en dat, wat mij betreft, tot in de eeuwigheid zullen blijven”, aldus Tjin Asjoe.
In de marge van de bijeenkomst sprak de gedeputeerde onder meer met de gevolmachtigde ministers Anthony Begina, Jorien Wuite (Sint Maarten) en Guillfred Besaril (Aruba) en Staatsraad Paul Comenencia.


text:
SINT EUSTATIUS – Ayera, djamars 5 di òktober 2021, un hefe di agente polisial a keda sentensiá
dor di Korte Komun di Hustisia na Sint Eustatius pa trafikashon di hende i falsifikashon di
dokumento. E agente en kuestion a laga un muhé for di Repúblika Dominikana bini Sint Eustatius.
E la regla su petishon na IND den kual e la indiká ku ta pa reuní nan dos. Despues di un
investigashon a resultá ku esaki no tabata bèrdat. For di investigashon a sali na kla ku no tabatin
ningun tresementu di famia huntu. E agente sospechoso tabatin komo funshon adishonal
supervishon di estranhero ku e tarea spesífiko di deportashon di estranhero. E lo mester ta sa
mihó e regla i prosedura di imigrashon.
Hues a kondená e agente na un kastigu di prizòn di nuebe luna di kual tres kondishonal ku un
periodo di prueba di dos aña. A tene kuenta na momento di sentensia ku e konsekuensianan pa
e agente envolví.
E investigashon a wòrdu ehekutá door di Reshershi di Reino (Rijksreche rche) bou di mando di
OMBES. Reshershi di Reino ta investigá echonan kastigabel dor di amtenar di gobiernu, entre otro
polis. For di aña pasá, Reshershi di Reino ta permanentemente naKaribe Hulandes (Boneiru, Sint
Eustatius i Saba) ku nan base na Boneiru. Riba e wèpsait: www.rijksrecherche.nl
por haña un splikashon di e trabou di Rijksrecherche
TRAHADÓ DI KPCN SENTENSIÁ PA TRAFIKASHON DI HENDE
SINT EUSTATIUS – Ayera, djamars 5 di òktober 2021, un hefe di agente polisial a keda sentensiá


text:
Aruba un biaha mas ta pionero y trendsetter den facilita e biahero
ORANJESTAD – Minister di Turismo, Salubridad Publico y Deporte sr. Dangui Oduber ta contento con Aruba un biaha mas ta sobresali como pionero y trendsetter mundial den inovacion. Gobierno y ATA a yega na un acuerdo cu e compania di Jet Blue caminda lo bay facilita tur nan biaheronan cu ta yega desde e destinacion di Boston na Aruba como lo reduci nan tempo di espere den aeropuerto drasticamente.
Diamars a tuma lugar e prome vuelo di Jet Blue desde Boston cu a haci uzo di e “CommonPass digital health pass”. Esaki ta un app cu e biahero mester download riba su cel prome cu e biahacaminda e por prueba cu su test di COVID ta negativo. Cu e “CommonPass digital health pass” akin a momento cu e biaheroyega Aruba e ta para den un liña preferencial na migracion naaeropuerto y tampoco mester bolbe haci un test di covid naAruba tanten cu su test ta haci maximo 72 ora prome. Di e manera aki ta reduci e tempo di espera di nos turistanan den aeropuerto dunando nan un experencia mas agradabel na yegadana nos isla. Tambe e ta trece un extra seguridad den biahamentoen general.
E “CommonPass digital health pass” ta hopi similar cu e “Aruba Health App”, tur dos ta traha directamente cu e fuente di esnancu ta duna y controla e PCR Test di COVID. Por ehempel naAruba bo ta haya bo resultado directamente for di e laboratoriocu ta controla e test. “CommonPass” a sera partnership cu 2 compania cu ta haci e test di COVID na cas of na aeropuerto, esta e compania Vault y XpresCheck.
Minister Oduber a indica cu Aruba semper a promovebiahamento sin stress na yegada y na salida y awor un biaha masden bon cooperacion cu Jet Blue y e “CommonPass”, Aruba un biaha mas ta lidera mundo atraves di tecnologia y innovacion pa restaura un bes mas e confiansa den ambos e clientenan y e biahamento. Minister a señala cu awor esaki ta solamente for di Boston pero e idea ta pa haci esaki for di New York tambe y acerca mas aeroliña pa haci mescos. Esaki lo trece cune cu tur turista biahando pa Aruba lo experencia con lihe e proceso ta tuma pa drenta Aruba mientras cu nan tin nan trakilidad cu nan a cumpli na un manera sigur cu tur e criterianan pa drenta Aruba.
Minister Oduber ta convenci cu mescos cu e “Aruba Health and Happiness Code” a duna e turista un sentido di siguridad pa biaha pa Aruba, di e mesun manera e “CommonPass digital health pass” tambe lo hacie. Tur dos ta bay sirbi como puntonanimportante di mercadeo cu ta mustra e turista cu Aruba ta un destinacion sigur pa cu COVID-19. Esaki ta Aruba su aña di recuperacion y esakinan ta e maneranan cu Aruba ta bay recupera su turismo y su economia bek.


text: Diadomingo anochi a drenta informe di un accidente na Palm Beach, mesora a dirigi un patruya na e sitio. Na yegada di e patruya a bin compronde cu un Chrysler Van a subi caminda sin a duna e Kia Rio preferencia y nan a dal den otro. E impacto tabata fuerte y a laga e Kia Rio sin por sigui core. Na prome instante e hoben chauffeur di e van a bandona e sitio pero pa ora e oficial di trafico a presenta e hoben aki a regresa. Aunke e impacto tabata fuerte toch afortunadamente ningun hende a resulta herida.


text:
Djárason mainta Sra. Cora van
Nieuwenhuizen Minister demishonario di infrastruktura i maneho
di awa, a hasi un bishita na e planta di awa di Water- en
Energiebedrijf Bonaire (WEB).
E minister tabata akompañá pa sr. Kees van der Burg, direktor general
Mobiliteit, sra. Marjan van Giezen, hefe di departementu i miembro
kordinadó di MT Cariben, Gerensia di Aviashon; i sra. Monique Faverey,
kordinadó di maneho polítiko Hulanda Karibense.
Sra. Joanne Balentien, Direktor finansiero di WEB, a duna un presentashon
di e desaroyonan importante di WEB, inkluyendo e proyekto di 9e EDF pa
reparashon i rekonstrukshon di 11 km di tuberia di awa di irigashon, e tanki
di awa nobo na Seru Largu i e planta di awa nobo ku ta den konstrukshon.
Tambe a presentá e proyekto di energia duradero di kual WEB a pidi sosten
di parti di Hulanda: pa realisá 80 porshento di energia prosedente di
fuentenan renobabel, ku un enfoke speshal riba redukshon di kosto pa e
poblashon.
Despues di e presentashon, sr. Hans Staring, Manager Business Unit Water
a dirigí e delegashon pa un rekorido na e planta di awa ku ta den
konstrukshon. Minister van Nieuwenhuizen tabata na Boneiru komo parti di
su bishita di trabou na Kòrsou, Boneiru i Aruba di 12 te ku 15 di yüli.
WEB ta orguyoso di proyektonan grandi ku por a kontinuá di un manera seif
i responsabel, apesar di e pandemia di COVID-19, i ta kontentu ku Minister
por a tuma nota di esaki.
DELEGASHON I&W TA BISHITÁ PLANTA DI AWA NA BONEIRU
Djárason mainta Sra. Cora van


text:
KRALENDIJK – 15 di Novèmber 2018 a lanta ‘Dialogo Sentral’ (DS) ku e meta pa fortifiká i drecha e parti sosial di e hende riba Boneiru. Awe e gruponan ku ta forma parti di e Diálogo Sentral huntu ku sekretario di estado Tamara van Ark a firma algun punto ku nan ta bai atendé. Awe traimèrdia e grupo a papia ku prensa i a informá relashoná riba loke nan a firma i tin tur atenshon pe. Promé persona kende a dirigí palabra tabata gezaghèber
Edison Rijna, presidente di ‘Dialogo Sentral’ a menshoná ku ta un plaser pa partisipá na e reunion asina importante. “Nos di DS a presentá e prekupashonnan i ta un sorpresa pa nos ku sekretario di estado Tamara van Ark a reakshoná i ta presente rápidamente. Pues el a demostrá seriedat pa nos puntonan. Nos a papia i a firma algun punto importante pa atendé. Loke nos a firma ta pa atendé i mehorá kosnan ku ta na bienestar di e pueblo. Nos ta kontinuá huntu ku esnan na Denhaag loke ta bai mehorá nos nivel di bida na Boneiru,”presidente di DS a menshoná.
Seguidamente a papia vise presidente Jan-Willem van den Braak kende tambe a ekspresá e positivismo di loke nan a deliberá awe. “Mi ta kontentu ku sekretario di estado van ark ta presente. Esaki ta e di 4 reunion i hopi a sosodé durante e periodo ku nos a papia, algu mas ku un aña. Hopi kos a keda atendé. Hopi rápido van Ark a bai di akuerdo pa sinta ku nos. Mi ta super kontentu, Boneiru i Hulanda ta bai traha sistemátikamente na bienestar di Boneiru. Ta bin kambio positivo na bienestar di nos hendenan. Nos ta bai sinta pa e parti di ‘akuerdo sosial’, i si tur kos kana bon, pa luna di desèmber nos ta logra pa inisiá pasonan grandi,”van den Braak a menshoná.
Sekretario di estado Tamara van Ark a papia i a bisa ku ta un plaser pa mi ta na Boneiru pa e okashon. Nos a pasa riba diferente punto entre otro pobresa. Nos a sinta ku hendenan di Sosiale zaken, Vakbond, BC i otronan, pa yega na kosnan konkreto i stabil na benefisio di e hende, Sigur e parti di mínimo sosial. Kos ta bai bira mihó i e hende ta bai sinti i mira e kambio. Huntu sigur nos por logra mas i ta loke nos ta bai pe. E parti di krèsh tambe ta bai haña atenshon pa mehorashon riba e isla,”sekretario di estado van Ark a menshoná.
Despues a dirigí palabra Mavis Abrahams na nòmber di USIBO. “Dos dia hopi fruktífero unda nos a sinta i papia riba diferente tópiko. Awe un reunion importante i e lucha ta pa nos yega na kosnan ta pa un mihó bida na Boneiru. Entre otro pobresa di esnan ku no ta traha i esnan ku ta traha ku i no ta stabil. E parti di instansianan ku no ta duna krédito sigur ta afektá e hende mas, i huntu nos a deliberá pa yega solushon pa mehorashon. Van Ark ta pone preshon pa Hulanda yuda loke ta di apresiá. Nos ta bai yega kaminda nos ke bai pa un mihó pueblo. Hopi hende no ta sobrebibí gastunan manera awe elektrisidat i pago di kas,entre otro Abrahams a menshoná.
Eddy Carrillo na nòmber di BBE a papia i a menshoná ku ‘Diálogo sentral’ tin motibu pa eksistí. “Despues di 11 luna nos a yega na un akuerdo i ta algu grandi pa Boneiru. Nos a laga tur loke a sosodé den pasado i kuminsá di nobo, di awor pa dilanti,”Carrillo a menshoná. Último persona ku a dirigí palabra e atardi tabata diputado Nina den Heyer, na nòmber di OLB.
“Nos ta kontentu e union ta bon pa mehorá kosnan pa e pueblo. Sekretario di estado van Ark a mira e nesesidat di e pueblo di Boneiru. Awe nos a dal un paso grandi dilanti, ku ta indiká den bon direkshon. Nos tur a sinta separá i trese e mes un puntonan, i ami ta sigur ku pronto nos ta bai logra hopi,”diputado Nina den Heyer a menshoná.


text: [:nl]In deze nieuwsbrief: Raad van Toezicht neemt afscheid van Edith Strauss, nieuwe benoemingen Raad van Toezicht, het probleem van onverzekerde auto’s, mogelijke gevolgen nieuwe tariefstelling WEB, en nogmaals aandacht voor de betaling van contributie. Lees meer[:en]In this newsletter: The Supervisory Board says goodbye to Edith Strauss and welcomes new appointed members; problems with uninsured cars; potential consequences of new WEB rates; and again a request to pay the contribution. Read more[:pa]Den e buletin aki lo tin e.o.: Konseho di Supervishon ta tuma despedida di Edith Strauss, miembronan nobo di Konseho di Supervishon, e problema di outonan ku no ta segurá, probabel konsekuensia di tarifanan nobo di WEB y un biaha mas atenshon riba kontribushon. Lesa mas[:]